
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 323 

11 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση ΙΕΚ ειδικοτήτων Εναλλακτικών Μορφών Του¬ 
ρισμού. αρμοδιότητας Ο.Τ.Ε.Κ., στις περιοχές Κα¬ 
λάβρυτα, Καρπενήσι, Καλαμπάκα. Λιτόχωρο - Όλυ¬ 


μπος και Νεστόριο. 1 

Τροποποίηση και συμπλήρωση της Δ2/Φ5/ 9477/ 
3.6.2003 απόφασης «Καθορισμός κυρώσεων για 
παραβάσεις διατάξεων του Ν. 3054/02 Οργάνωση 
της Αγοράς Πετρελαιοειδών και άλλες διατάξεις», 

όπως τροποποιήθηκε και ισχύει σήμερα». 2 

Καθιέρωση υπερωριακής εργασίας Α' εξαμήνου σε 
μονίμους ή αποσπασμένους υπαλλήλους της Γενι¬ 
κής Γραμματείας Νέας Γενιάς του Υπουργείου 

Εθνικής Παιδείας και θρησκευμάτων. 3 

Κανονισμός παροχών του Οργανισμού Περίθαλψης 
Ασφαλισμένων του Δημοσίου (Ο.Π.Α.Δ.). 4 


ΑΠΟΦΑΣΕΙ Σ 

Αριθ. Τ/754 (1) 

Ίδρυση ΙΕΚ ειδικοτήτων Εναλλακτικών Μορφών Τουρι¬ 
σμού, αρμοδιότητας Ο.Τ.Ε.Κ., στις περιοχές Καλά¬ 
βρυτα, Καρπενήσι, Καλαμπάκα, Λιτόχωρο - Όλυμπος 
και Νεστόριο. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 1 του άρθρου 24 του Ν.3105/03 
(ΦΕΚ 29 Α') «Τουριστική Εκπαίδευση και Κατάρτιση, Ρυθ¬ 
μίσεις για τον Τουρισμό και άλλες διατάξεις». 

2. Τις διατάξεις του παρ. 6 του άρθρου 5 του Ν. 
2009/1992 (ΦΕΚ 18 Α') «Εθνικό Σύστημα Εκπαίδευσης και 
Κατάρτισης και άλλες διατάξεις». 

3. Το Π.Δ/γμα 27/96 «Συγχώνευση του Υπουργείου Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α796). 

4. Το Π.Δ/γμα 388/2001 «Διορισμός Υπουργών Ανα- 
πλ.Υπουργού και Υφυπουργών» (ΦΕΚ254/Α72001). 

5. Την 485/31.10.2001 Κοινή Απόφαση του Πρωθυ¬ 
πουργού και του Υπουργού Ανάπτυξης «Ανάθεση αρμο¬ 


διοτήτων στους Υφυπουργούς Ανάπτυξης Αλέξανδρο 
Καλαφάτη, Χρήστο Θεοδώρου και Δημήτριο Γεωργακό- 
πουλο» (ΦΕΚ 1484/Β701). 

6. Την 1065956/863/Α006/16.7.03 (ΦΕΚ 985 Β'/2003 Κοι¬ 
νή Απόφαση του Πρωθυπουργού και του Υπουργού Οικο¬ 
νομικών «περί ανάθεσης αρμοδιοτήτων στους Υφυπουρ¬ 
γούς Οικονομικών». 

7. Την 3/15.1.2004 απόφαση του Δ.Σ. του Ο.Τ.Ε.Κ., απο¬ 
φασίζουμε: 

1. Ιδρύουμε Ινστιτούτα Επαγγελματικής Κατάρτισης 
(ΙΕΚ) ειδικοτήτων Εναλλακτικών Μορφών Τουρισμού, αρ¬ 
μοδιότητας Ο.Τ.Ε.Κ., στις περιοχές Καλάβρυτα, Καρπε¬ 
νήσι, Καλαμπάκα, Λιτόχωρο - Όλυμπος και Νεστόριο. 

2. Για την λειτουργία των ιδρυόμενων με την παρούσα 
απόφαση ΙΕΚ θα προκληθεί δαπάνη για το οικονομικό 
έτος 2004 ύψους 205.000 € και ύψους 100.000 € περίπου 
για κάθε ένα από τα επόμενα έτη. Οι σχετικές δαπάνες θα 
ενταχθούν στο Γ’ ΚΠΣ και θα βαρύνουν τον Προϋπολογι¬ 
σμό Δημοσίων Επενδύσεων με σχετική τροποποίηση και 
συγκεκριμένα τους κωδικούς αριθμούς: 9342. 9346. 
9347, 9349, 9411, 9412, 9413, 9417, 9418, 9425, 9426, 
9428, 9429, 9447, 9492, 9499. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΦΑΡΜΑΚΗΣ Δ. ΓΕΩΡΓΑΚΟΠΟΥΛΟΣ 

-♦- 

Αριθ. Δ2/Α/Φ.5/2363 (2) 

Τροποποίηση και συμπλήρωση της Δ2/Φ5/9477/3.6.03 
απόφασης «Καθορισμός κυρώσεων για παραβάσεις 
διατάξεων του Ν. 3054/02 Οργάνωση της Αγοράς Πε¬ 
τρελαιοειδών και άλλες διατάξεις», όπως τροποποιή¬ 
θηκε και ισχύει σήμερα». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α') όπως προστέθηκε με το άρθρο 27 του Ν. 
2081/1992 (ΦΕΚ 154/Α') καιΑντικαταστάθηκεμετο άρθρο 
1 παρ. 2ατου Ν. 2469/97 (ΦΕΚ38/Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Του Π.Δ. 381/89 (ΦΕΚ 168/Α716.6.89) «Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας» όπως τροποποιήθηκε και συμπληρώθηκε με το ΠΔ. 
191/96 (ΦΕΚ 154/Α710.7.96). 

γ. Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 

δ. Του Ν. 2362/95 «Περί Δημοσίου Λογιστικού Ελέγχου 
των δαπανών του Κράτους και άλλες διατάξεις (ΦΕΚ 
247/95). 

ε. Του Ν. 3054/02 «Οργάνωση της Αγοράς Πετρελαιοει¬ 
δών και άλλες διατάξεις» (ΦΕΚ 230/Α'/20.10.2002). 

στ.Του άρθρου 19 «Ειδικός Λογαριασμός Πετρελαιοει¬ 
δών» του Ν. 3054/02 που τηρείται στην Τράπεζα της Ελ¬ 
λάδος με αριθμό 2342/9. 

ζ. Του Ν.Δ. 356/74 «Κώδικας Εισπράξεων Δημοσίων 
Εσόδων». 

2. Την Δ2/Φ5/9477/3.6.2003 απόφασή μας «Καθορι¬ 
σμός κυρώσεων για παραβάσεις διατάξεων του 
Ν. 3054/02 «Οργάνωση της Αγοράς Πετρελαιοειδών και 
άλλες διατάξεις» (ΦΕΚ 709/Β703), όπως τροποποιήθηκε 
και συμπληρώθηκε με την υπ’ αριθ. Δ2/Φ5/12909/ 
22.7.2003 όμοια της (ΦΕΚ 1058/Β/03) και ισχύει σήμερα. 

3. Το γεγονός ότι η παρούσα ρυθμίζει επιβολή κυρώσε¬ 
ων σύμφωνα με τον Ν. 3054/02 και από τις διατάξεις της 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Τροποποιούμε και συμπληρώνουμε την δ2/Φ5/9477/ 
3.6.03 απόφασή μας «Καθορισμός κυρώσεων για παρα¬ 
βάσεις διατάξεωντου Ν. 3054/02 «Οργάνωση της Αγοράς 
Πετρελαιοειδών και άλλες διατάξεις» (ΦΕΚ 709/Β72003) 
όπως ισχύει σήμερα, ως ακολούθως: 

α. Η υπό στοιχείο ίϋ περίπτωση της παρ. Α6.5 επαναδια- 
τυπώνεται, ως εξής: 

«ίϋ. Πρόστιμο 100.000 € στον κάτοχο άδειας εμπορίας 
υγραερίων (κατηγορίας Γ) στην περίπτωση που διακινεί 
εμφιαλωμένο υγραέριο, χωρίς να διαθέτειτον αριθμό των 
50.000 επαναπληρούμενών φιαλών», (άρθρο 6 παρ. 5 πε- 
ριπτ. δ'του Ν. 3054/2002). 

β. Μεταξύ των υπό στοιχεία ίν και νί περιπτώσεων της 
παρ. Α6.5 προστίθεται η υπό στοιχείο ν περίπτωση, ως 
εξής: 

«ν. 50.000 € σε κατόχους Άδειας Εμφιάλωσης Υγραερί¬ 
ου, οιοποίοιεμφιαλώνουνή διαθέτουν υγραέριο χύμα (μη 
συσκευασμένο) ή σε φιάλες, είτε για λογαριασμό τους, εί¬ 
τε για λογαριασμό τρίτων, οι οποίοι δεν έχουν Άδεια 
Εμπορίας Υγραερίων» (άρθροθπαρ. 2του Ν. 3054/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. 567 (3) 

Καθιέρωση υπερωριακής εργασίας Α' εξαμήνου σε μονί¬ 
μους ή αποσπασμένους υπαλλήλους της Γενικής 
Γραμματείας Νέας Γενιάς του Υπουργείου Εθνικής 
Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1. Έχοντας υπόψη τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Ά/85) 


β) Του Π.Δ 274/89 «Οργάνωση των Υπηρεσιών της 
Γ.Γ.Ν. Γενιάς»(ΦΕΚ 130/Ά/89). 

γ) Του Π.Δ 386/91 «Περί μεταφοράς αρμοδιοτήτων της 
Γ.Γ.Ν. Γενιάς, και της Γ.Γ Λαϊκής Επιμόρφωσης από το 
Υπουργείο Πολιτισμού στο Υπουργείο Εθνικής Παιδείας 
και Θρησκευμάτων» (ΦΕΚ 139/Ά/91). 

δ) Το Π.Δ 388/24/10/2001 (ΦΕΚ 254/Α724/10/2001) 
«Διορισμός Υπουργών και Αναπληρωτών Υπουργών και 
Υφυπουργών» 

ε) Την 908/Η/3755/22.5.2000 «Κοινή απόφαση του Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων με την οποία διορίσθηκε Γ ενικός Γ ραμματέας 
της Γ.Γ.Ν. Γενιάς ο Γεώργιος Σακελλίων» (ΦΕΚ 
144/Γ/23.5.00). 

στ) Την 2949/27.12.93 απόφαση του Υπουργού Εθνικής 
Παιδείας και Θρησκευμάτων «Αρμοδιότητες Γενικού 
Γραμματέα Νέας Γενιάς» (ΦΕΚ 936/28.12.93). 

ζ) Τις διατάξεις του Ν. 3205/2003 (ΦΕΚ297/Ά) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ και ΟΤΑ, μονίμων στελεχών των Ενόπλων 
Δυνάμεων, και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις. 

2) Η Γ.Γ.Ν.Γ. στα πλαίσια των δραστηριοτήτων της υλο¬ 
ποιεί προγράμματα και έχει δραστηριότητες που απαι¬ 
τούν απογευματινή, πέραντου ωραρίου, απασχόληση και 
πολλές φορές και τα Σαββατοκύριακα. Προβλέπεται μέ¬ 
σα στο έτος 2004 οι μόνιμοι υπάλληλοι της Γ.Γ.Ν.Γ. να 
απασχοληθούν υπερωριακά, καλύπτοντας δραστηριότη¬ 
τες και προγράμματα της υπηρεσίας . 

Ενδεικτικά αναφέρουμε: Κέντρα Πληροφόρησης,Θυ¬ 
ρίδες Επιχειρηματικότητας, Δημοτικά Συμβούλια, Κοινω¬ 
νικός Τουρισμός για Νέους, Εθελοντικές Δράσεις, Πα¬ 
νελλήνιοι Θεατρικοί και Μουσικοί Αγώνες, ΒΙΕΝΝΑΙΕ νέ¬ 
ων δημιουργών της Ευρώπης και Μεσογείου, 
Περιβαλλοντολογικό - Οικολογικό Πρόγραμμα Πανελλή¬ 
νιας εμβέλειας κ.λ.τι. 

3) Το γεγονός ότι: 

• υπηρετούντες υπάλληλοι στην Γ.Γ.Ν.Γ είναι ενενήντα 
επτά (97). 

• Το σύνολο των εγγεγραμμένων πιστώσεων για το 
έτος 2004 και στον ΚΑΕ 0511 ανέρχεται στο ποσό των 
(19.000,00 €). 

• Η συνολική δαπάνη για το Α' εξάμηνο ανέρχεται στο 
ποσότων· (7.000,00€) σεβάροςτου ΚΑΕ0511 οικ.έτους 
2004 για εξήντα (60) υπαλλήλους 

• Οι συνολικές ώρες για τους παραπάνω υπαλλήλους 
είναι 1.800 για το Α' εξάμηνο του 2004 . 

4) Τις υπηρεσιακές ανάγκες της Γ.Γ.Ν.Γ, αποφασίζεται: 

1) Εγκρίνουμε την καθιέρωση υπερωριακής απογευμα¬ 
τινής απασχόλησης για το από 1.1.2004 μέχρι 30.6.2004 
χρονικό διάστημα (Α' εξάμηνο) και για εξήντα (60) μονί¬ 
μους και αποσπασμένους υπαλλήλους της Γ ενικής Γ ραμ- 
ματείας Νέας Γ ενιάς, με σύνολο για το Α' εξάμηνο 1.800 
ωρών και με δαπάνη (7.000,00€). 

2) Η πραγματοποίηση των ωρών υπερωριακής απογευ¬ 
ματινής απασχόλησης θα βεβαιώνεται κάθε φορά από το 
αρμόδιο όργανο της Γ.Γ.Ν.Γ όπως αυτό προκύπτει από 
τις αποφάσεις εκχωρήσεως αρμοδιοτήτων, καθώς και τα 
συνεργεία υπερωριακής απασχόλησης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 2/190/0094 (4) 

Κανονισμός παροχών του Οργανισμού Περίθαλψης 
Ασφαλισμένων του Δημοσίου (Ο.Π.Α.Δ.). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 7 του Ν. 2768/ 
1999 «Ρύθμιση συνταξιοδοτικών θεμάτων, σύσταση νομι¬ 
κού προσώπου κ.λπ.» (Α.273). 

2. Τις διατάξεις του Π.Δ/τος 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α.57). 

3. Το καταρτισθέντα από το Διοικητικό Συμβούλιο του 
Ο.Π.Α.Δ. σχέδιο Κανονισμού Παροχών (πρακτικό συνε- 
δριάσεως 101/08.10.2003). 

4. Τις αποφάσεις: 

α. α1065956/863/Α0006/15.07.2003 του Πρωθυπουρ¬ 
γού και του Υπουργού Οικονομικών «Ανάθεση αρμοδιο¬ 
τήτων στους Υφυπουργούς Οικονομικών (Β.985), 

β. 3418/8.7.2002του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας» (Β.861). 

5. Το άρθρο 29Ατου ν. 1558/1985 (Α.137), όπως προ¬ 
στέθηκε με το άρθρο 27του Ν. 2081/1992 (Α.154) καιαντι- 
καταστάθηκε μετο άρθρο 1 παρ. 2του Ν. 2469/197 (Α.38). 

6. Το γεγονός ότι από τις διατάξεις της απόφασης αυ¬ 
τής δεν προκαλείται νέα δαπάνη σε βάρος του προϋπο¬ 
λογισμού του Ο.Π.Α.Δ., επειδή δαπάνες οι οποίες προκα- 
λούνται από την επέκταση των παροχών αντισταθμίζονται 
από δαπάνες, οι οποίες περικόπτονται από την μείωση 
των ασφαλισμένων, αποφασίζουμε: 

Εγκρίνουμε τον καταρτισθέντα από το Διοικητικό Συμ¬ 
βούλιο (Δ.Σ.) του Ο.Π.Α.Δ. Κανονισμό Παροχών που έχει 
ως ακολούθως: 

ΚΑΝΟΝΙΣΜΟΣ ΠΑΡΟΧΩΝ ΤΟΥ Ο.Π.Α.Δ. 

ΚΕΦΑΛΑΙΟ Α' 

ΣΚΟΠΟΣ -ΟΡΙΣΜΟΙ- ΔΙΚΑΙΟΥΧΟΙ 
Άρθρο 1 
Σκοπός 

1. Με τον παρόντα κανονισμό προσδιορίζονται οι δικαι¬ 
ούχοι περίθαλψης και εξόδων κηδείας και καθορίζονται οι 
όροι και οι προϋποθέσεις παροχής τους, στους ασφαλι¬ 
σμένους του Οργανισμού Περίθαλψης Ασφαλισμένων 
του Δημοσίου (ΟΠΑΔ). 

2. Η Περίθαλψη περιλαμβάνει: 

Α. Την Πρωτοβάθμια Φροντίδας Υγείας, ήτοι: 

Α. 1. Την ιατρική περίθαλψη και τις διαγνωστικές ιατρι¬ 
κές πράξεις. 

Α. 2. Τις παρακλινικές εξετάσεις. 

Α. 3. Την πρόληψη και την προαγωγή της υγείας. 

Α. 4. Την φυσιοθεραπεία. 


Α. 5. Τη φαρμακευτική περίθαλψη. 

Α. 6. Την οδοντιατρική περίθαλψη. 

Α. 7. Την ειδική αγωγή. 

Α.8. Τη λοιπή περίθαλψη. 

Β. Την Δευτεροβάθμια Φροντίδα Υγείας, ήτοι: 

Β.1. Τη νοσοκομειακή περίθαλψη. 

Β.2. Τη χρήση αποκλειστικής νοσοκόμας. 

Β.3. Τις δαπάνες μετακίνησης ασθενών. 

Β.4. Τη μαιευτική περίθαλψη - επίδομα τοκετού. 

Β.5. Την αποκατάσταση της υγείας. 

Γ. Τη νοσηλεία στο εξωτερικό. 

Δ. Την παροχή θεραπευτικών μέσων και προθέσεων. 

Ε. Την καταβολή εξόδων κηδείας των ασφαλισμένων, 
που περιλαμβάνουν περιπτώσεις θανάτου: 

Ε1. τακτικού δημόσιου υπαλλήλου, 

Ε2. συζύγου και τέκνων τακτικού δημόσιου υπαλλήλου 
που προστατεύονται από αυτόν, 

Ε3. πολιτικού συνταξιούχου και πολιτικού συνταξιού¬ 
χου εκ μεταβιβάσεως 

Ε4. συνταξιούχου Ελληνικής Αστυνομίας ο οποίος συ- 
νταξιοδοτήθηκε πριν από την ενοποίηση των σωμάτων 
ασφαλείας, 

Ε5. συνταξιούχου εκ μεταβιβάσεως στρατιωτικού, της 
Ελληνικής Αστυνομίας και της Πυροσβεστικής Υπηρε¬ 
σίας και 

Ε6. κάθε άλλου προσώπου που με ειδική διάταξη, η 
οποία έχει εκδοθεί μέχρι την έναρξη ισχύος της παρού- 
σης απόφασης, δικαιούται εξόδων κηδείας από τον 
ΟΠΑΔ. 

Άρθρο 2 
Ορισμοί 

Ως «δικαιούχοι» νοούνται όλοι οι ασφαλισμένοι, οι οποί¬ 
οι κάτω από τις νόμιμες προϋποθέσεις δικαιούνται την πε¬ 
ρίθαλψη, την οποία παρέχει ο ΟΠΑΔ. 

Ως «περίθαλψη» νοούνται όλες οι υπηρεσίες και πρά¬ 
ξεις, τις οποίες πραγματοποιούν επαγγελματίες υγείας ή 
οργανισμοί φροντίδας υγείας και οι οποίες σκοπό έχουν 
τη θεραπεία, τη διάγνωση, την πρόληψη και την αποκατά¬ 
σταση της υγείας. 

Ως «Πρωτοβάθμια Φροντίδα Υγείας» (Π.Φ.Υ.) 1) νοού¬ 
νται όλες οι ανωτέρω υπηρεσίες και πράξεις οι οποίες διε- 
νεργούνται εκτός των εσωτερικών τμημάτων των νοσο¬ 
κομείων, των ιδιωτικών κλινικών και των θεραπευτηρίων 
των χρόνιων παθήσεων. 

Ως «Δευτεροβάθμια Φροντίδα Υγείας» (Δ.Φ.Υ.) νοού¬ 
νται όλες οι ανωτέρω υπηρεσίες και πράξεις οι οποίες 
διενεργούνται εντός των εσωτερικών τμημάτων των νο¬ 
σοκομείων, των ιδιωτικών κλινικών και των θεραπευτη¬ 
ρίων των χρόνιων παθήσεων. 

Ως «προμηθευτές» νοούνται φυσικά πρόσωπα (γιατροί, 
οδοντίατροι, φαρμακοποιοί, φυσιοθεραπευτές και άλλοι 
επαγγελματίες υγείας) ή νομικά πρόσωπα (νοσοκομεία, 
ιδιωτικές κλινικές, θεραπευτήρια χρόνιων παθήσεων, δια¬ 
γνωστικά κέντρα, πολυιατρεία, πολυοδοντιατρεία και 
εξωτερικά τμήματα ιδιωτικών κλινικών), τα οποία παρέ¬ 
χουν υπηρεσίες φροντίδας υγείας κάτω από τις εκάστοτε 
νόμιμες προϋποθέσεις. 

Ως «ειδικές θεραπείες» νοούνται η ειδική αγωγή για παι¬ 
διά ασφαλισμένων σε ειδικά εκπαιδευτήρια και ιδρύματα 
περίθαλψης και για άτομα με βαριά νοητική ή σωματική 
αναπηρία. 

Άρθρο 3 
Δικαιούχοι 

Δικαιούχοι της υπό τον ΟΠΑΔ παρεχόμενης περίθαλ¬ 
ψης είναι: 

1. Οι τακτικοί δημόσιοι πολιτικοί υπάλληλοι. 

2. Οι εξ ιδίας υπηρεσίας πολιτικοί και στρατιωτικοί συ¬ 
νταξιούχοι του Δημοσίου. 

3. Τα τακτικά μέλη της Ακαδημίας Αθηνών. 

4. Το προσωπικό της Ελληνικής Αστυνομίας και του Πυ¬ 
ροσβεστικού Σώματος. 

5. Οι εκ μεταβιβάσεως συνταξιούχοι του Δημοσίου, 
εφόσον δεν έχουν περίθαλψη εξ ιδίου δικαιώματος από 
άλλο ασφαλιστικό φορέα. 

6. Οι πολεμικοί συνταξιούχοι ανάπηροι και θύματα πο¬ 
λέμου του Ν.Δ. 1044/1971, καθώς και οι ανάπηροι και τα 
θύματα πολέμου από τον άμαχο πληθυσμό του Α.Ν. 
1512/1950 (άρθρο 1 Ν. 92/1975). 

7. Οι εν ενεργεία και σχολάζοντας αρχιερείς και ιεροκή¬ 
ρυκες της Ιεράς Συνόδου της Εκκλησίας της Ελλάδος, 
καθώς και οι εν ενεργεία και σχολάζοντας αρχιερείς της 
Ορθοδόξου Εκκλησίας της Κρήτης (άρθρο 139 Ν. 
2071/1992). 

8. Οι εν ενεργεία και σχολάζοντας αρχιερείς της Εκκλη¬ 
σίας της Δωδεκανήσου (άρθρο 2 Ν. 1168/1991). 

9. Το εκπαιδευτικό, διοικητικό και λοιπό τακτικό προσω¬ 
πικό του Εθνικού Μετσόβιου Πολυτεχνείου, του Οικονο¬ 
μικού Πανεπιστημίου Αθηνών, του Γεωπονικού Πανεπι¬ 
στημίου Αθηνών, της Ανώτατης Σχολής Καλών Ταχνών και 
των Τεχνολογικών Εκπαιδευτικών Ιδρυμάτων (άρθρο 30 
Ν. 1729/1987). 

10. Οι συνταξιούχοι λογοτέχνες και καλλιτέχνες, καθώς 
και οι λογοτέχνες και καλλιτέχνες που έχουν συμπληρώ¬ 
σει το 50ο έτος της ηλικίας τους και έχουν προσφέρει ση¬ 
μαντικές ή εξαιρετικές υπηρεσίες για την ανάπτυξη της 
λογοτεχνίας ή των καλών τεχνών (άρθρο 4 Ν.Δ. 
214/1973). 

11. Οι συνταξιούχοι του Οργανισμού Σιδηροδρόμων 
Ελλάδος (ΟΣΕ) (άρθρο 1 Ν.Δ. 1288/1972). 

12. Οι μέχρι την έναρξη ισχύος του Ν. 2688/1999 μόνι¬ 
μοι υπάλληλοι του Οργανισμού Λιμένος Πειραιώς (ΟΛΠ) 
και οι συνταξιούχοι του (άρθρο 17 Ν. 2688/1999). 

13. Οι τακτικοί υπάλληλοι της Αποστολικής Διακονίας 
της Εκκλησίας της Ελλάδος (άρθρο 1 Ν. 850/1978). 

14. Οι τακτικοί υπάλληλοι του Οργανισμού Εκδόσεως 
Διδακτικών Βιβλίων (ΟΕΔΒ) (άρθρο 1 Ν. 850/1978). 

15. Οι μόνιμοι άνδρες του Σώματος της Αγροφυλακής 
(άρθρο 11 Ν. 1041/1980). 

16. Οι τακτικοί υπάλληλοι του Οργανισμού Σχολικών 
Κτιρίων (ΟΣΚ) (άρθρο 72 Ν. 1566/1985). 

17. Οι τακτικοί υπάλληλοι του Οργανισμού Διαχείρισης 
Δημόσιου Υλικού (Ο.Δ.Δ.Υ.) (άρθρο 16 Ν. 1813/1988). 

18. Μέλη της οικογένειας του ασφαλισμένου στο Δημό¬ 
σιο κατά τη διάρκεια της εκπαίδευσής τους στα Ινστιτού¬ 
τα Επαγγελματικής Κατάρτισης (άρθρο 12 Ν. 2009/1992). 

19. Οι αντιρρησίες συνείδησης που εκπληρώνουν εναλ¬ 
λακτική πολιτική κοινωνική υπηρεσία (άρθρο 21 
Ν. 2510/1997). 

20. Οι βουλευτές και τα μη έχοντατην ιδιότητα του βου- 
λευτού μέλη του Υπουργικού Συμβουλίου (άρθρο 4 ψηφί¬ 
σματος Ζ’/1975). 

21. Οιδιατελέσαντες βουλευτές που δεν λαμβάνουν σύ¬ 
νταξη από το Δημόσιο (άρθρο 58 Ν. 1759/1988). 


22. Οιτακτικοί υπάλληλοι του Ταμείου Εθνικής Οδοποι¬ 
ίας (ΤΕΟ) (άρθρο 10 Ν. 1877/1990). 

23. Οιτακτικοί υπάλληλοι του Ταμείου Χρηματοδοτήσε- 
ως Δικαστικών Κτιρίων (άρθρο 8 Ν. 1877/1990). 

24. Το τακτικό προσωπικό των νομαρχιακών αυτοδιοι¬ 
κήσεων (άρθρο 2 Ν. 2512/1997). 

25. Οι εργαζόμενοι στα νοσοκομεία και ιδρύματα που 
έχουν υπαχθεί στις διατάξεις των Ν.Δ. 2592/1953, Ν. 
1397/1983 και Ν. 1579/1985, οι οποίοι δεν υπάγονται στην 
ασφάλιση του κλάδου υγείας άλλου ασφαλιστικού φορέα 
(άρθρο 3 Ν. 1821/1989). 

26. Οι ιατροίτου Εθνικού Συστήματος Υγείας (ΕΣΥ) (άρ¬ 
θρο 24 Ν. 1397/1983). 

27. Οι μόνιμοι ή επί θητεία υπάλληλοι που καταλαμβά¬ 
νουν τακτικές θέσεις εκπαιδευτικού, βοηθητικού εργα¬ 
στηριακού, διοικητικού και βοηθητικού προσωπικού της 
ΣΕΛΕΤΕ και των προτύπων σχολών αυτής (άρθρο 30 Ν. 
789/1970). 

28. Οι υπάλληλοι με σύμβαση εργασίας αορίστου χρό¬ 
νου του Ν.Δ. 874/1971 (άρθρο 12 Ν. 2703/1999). 

29. Το μόνιμο προσωπικό των Κέντρων Παιδικής Μέρι¬ 
μνας και το μόνιμο βοηθητικό προσωπικό των Κρατικών 
Παιδικών Σταθμών και των Κρατικών Βρεφονηπιακών 
Σταθμών (άρθρο 12 Ν. 2703/1999). 

30. Το προσωπικό του Κέντρου Προγραμματισμού και 
Οικονομικών Ερευνών (άρθρο 4 Ν. 223/1975). 

31. Το τακτικό προσωπικό του Εθνικού Αστεροσκοπείου 
Αθηνών (άρθρο 25 Ν. 1733/1987). 

32. Το μόνιμο προσωπικό που υπηρετεί στο ΕΚΕΦΕ «Δη¬ 
μόκριτος» (άρθρο 4 Ν. 1803/1988). 

33. Οι τακτικοί υπάλληλοι της Σιβιτανιδείου Σχολής 
(γνωμοδότηση ΝΣΚ 338/1977). 

34. Οι υπάλληλοι που κάνουν χρήση της προβλεπόμε- 
νης από το άρθρο 13 παρ. 5 του Ν. 2085/1992 άδειας άνευ 
αποδοχών (εγκύκλιος Υ8α/10085/17.9.1993 του Υπουρ¬ 
γείου Υγείας, Πρόνοιας και Κοινωνικών Ασφαλίσεων). 

35. Οι σπουδαστές της Διπλωματικής Ακαδημίας 
Υπουργείου Εξωτερικών (αρθρ.δ.παρ.Ι Ν. 2949/2001) 

36. Οι αποχωρούντες από την υπηρεσία λόγω συμπλή¬ 
ρωσης συντάξιμου χρόνου, χωρίς να συμπληρώσουν το 
απαιτούμενο όριο ηλικίας για την καταβολή σύνταξης, η 
οποία αναστέλλεται μέχρι της συμπλήρωσης του ορίου 
αυτού και τα μέλη της οικογένειας τους, εφ' όσον κατα¬ 
βάλλουν τη μηνιαία κράτηση για υγειονομική περίθαλψη, 
που κατέβαλαν τον τελευταίο μήνα πριν την αποχώρησή 
του. (Α7α/2627 Υπουργική Απόφαση ΦΕΚ 230/92τ.Β'). 

37. Το τακτικό προσωπικό των Περιφερικών Συστημά¬ 
των Υγείας (ΠεΣΥ) και των αποκεντρωμένων και ανεξαρ¬ 
τήτων υπηρεσιακών μονάδωντων ΠΕΣΥ (διάταξη). 

38. Οι σπουδαστές της Εθνικής Σχολής Δημόσιας Διοί¬ 
κησης (άρθρο 20 Ν. 1389/83). 

39. Το προσωπικό του Κολεγίου Αθηνών και του Αμερι¬ 
κανικού Κολεγίου Αγίας Παρασκευής. 

40. Οι νομάρχες και οι πρόεδροι των νομαρχιακών αυ¬ 
τοδιοικήσεων (άρθρο 9 Ν. 2703/1999). 

41. Οποιοσδήποτε άλλος έχει υπαχθεί στην ασφάλιση 
του Δημοσίου μέχρι την έναρξη ισχύος του παρόντος με 
ειδική διάταξη. 

Άρθρο 4 

Μέλη οικογένειας-Έμμεσα Ασφαλισμένοι- 
Συνταξιοδοτούμενα Τέκνα 

Μέλη οικογένειας των άμεσα ασφαλισμένων, τα οποία 
δικαιούνται φροντίδας υγείας σε βάρος του ΟΠΑΔ είναι: 

Α. Ο/Η σύζυγος, εφόσον δεν έχει δικαίωμα ασφάλισης 
σε άλλον ασφαλιστικό οργανισμό ή ταμείο. 

Β. Τα άγαμα φυσικά τέκνα άμεσα ασφαλισμένων ή τέ¬ 
κνα που έχουν νομιμοποιηθεί, αναγνωρισθεί ή υιοθετηθεί 
ή ανάδοχα τέκνα, των οποίων την επιμέλεια κατέχει με δι¬ 
καστική πράξη ο ανάδοχος ασφαλισμένος μέχρι τη συ¬ 
μπλήρωση του 18ου έτους της ηλικίας τους. Εάν τα κατά 
το προηγούμενο εδάφιο τέκνα είναι άνεργα ή φοιτούν σε 
αναγνωρισμένες ανώτερες ή ανώτατες σχολές στην Ελ¬ 
λάδα ή στην αλλοδαπή καθώς και σε αναγνωρισμένα Ιν¬ 
στιτούτα Επαγγελματικής Κατάρτισης (ΙΕΚ), το δικαίωμα 
παρατείνεται αντίστοιχα, μέχρι τη συμπλήρωση του 24ου 
έτους της ηλικίας τους ή για όλη τη διάρκεια των σπουδών 
τους και όχι πέραν από τη συμπλήρωση του 26ου έτους 
της ηλικίας τους. 

Γ. Τατέκνα άμεσα ασφαλισμένων με αναπηρία, άνω των 
67% διατηρούν το δικαίωμα για λήψη παροχών από τον 
ΟΠΑΔ, ως μέλη οικογένειας, έστω και εάν εργάζονται ή 
απασχολούνται ακόμη με σκοπό βιοποριστική εργασία ή 
την εργασιοθεραπεία ή απασχολησιοθεραπεία. Η κατά 
ανωτέρω ανικανότητα κρίνεται από τις αρμόδιες υγειονο¬ 
μικές επιτροπές. 

Δ. Οι φυσικοί ή θετοί γονείς, εφόσον το εκ πάσης πηγής 
οικογενειακό εισόδημα αυτών, πραγματικό, τεκμαρτό, 
απαλλασσόμενο ή φορολογούμενο με ειδικό τρόπο δεν 
υπερβαίνει την ετήσια συνολική κατώτερη σύνταξη γήρα¬ 
τος του ΟΓΑ και δεν έχουν δικαίωμα ασφάλισης σε άλλον 
ασφαλιστικό φορέα. Στην περίπτωση και των δύο γονέων 
το εισοδηματικό αυτό όριο διπλασιάζεται. 

Ε. Τα αδέλφια άμεσα ασφαλισμένων με αναπηρία άνω 
των 67%, εφ’ όσον δεν έχουν ίδιο δικαίωμα ασφάλισης σε 
άλλον ασφαλιστικό φορέα και το εκ πάσης πηγής ετήσιο 
εισόδημα αυτών, πραγματικό, τεκμαρτό, απαλλασσόμε¬ 
νο ή φορολογούμενο με ειδικό τρόπο, δεν υπερβαίνει την 
ετήσια συνολική κατώτερη σύνταξη γήρατος του ΟΓΑ. Η 
κατά τα ανωτέρω ανικανότητα κρίνεται από τις αρμόδιες 
υγειονομικές επιτροπές. 

Στ. Ο/Η διαζευγμένος σύζυγος άμεσα ασφαλισμένου 
μπορεί να διατηρήσει το ασφαλιστικό δικαίωμα στον 
ΟΠΑΔ όπου ήταν ασφαλισμένος η/ο σύζυγος αυτού εφό¬ 
σον: 

α. ο γάμος λύθηκε μετά τη συμπλήρωση του 35ου έτους 
της ηλικίας του, 

β. δεν έχει δικαίωμα ασφάλισης άμεσα ή έμμεσα σε άλ¬ 
λον ασφαλιστικό φορέα, 

γ. υποβάλει την αίτηση διατήρησης του δικαιώματος 
εντός έτους από την ημερομηνία έκδοσης της τελεσίδι¬ 
κης απόφασης του διαζυγίου και 

δ. καταβάλει ασφαλιστική εισφορά ίση με το 5% του συ¬ 
νόλου των μηνιαίων αποδοχών τακτικού δημόσιου υπαλ¬ 
λήλου, με εισαγωγικό κλιμάκιο του κλάδου ΔΕ χωρίς οι¬ 
κογενειακή παροχή. 

Άρθρο 5 

Ποσοστά συμμετοχής 

Τα ποσοστά συμμετοχής ορίζονται σε 0%, 10%, 25% και 
40%. Ειδικότερα: 

1) Οι άμεσα ασφαλισμένοι και συνταξιοδοτούμενοι σύ¬ 
ζυγοι συμμετέχουν στις δαπάνες φροντίδας υγείας ως 
εξής: 

α. Κατά το οριζόμενο κάθε φορά από τις ισχύουσες δια¬ 
τάξεις ποσοστό στη φαρμακευτική περίθαλψη. 


β. Καμία συμμετοχή επίσης δεν υφίσταται σε περίπτω¬ 
ση θεραπείας ή αποκατάστασης ατυχήματος κατάτηνερ- 
γασία ή νοσήματος που προέκυψε από την εργασία. Ο 
σχετικός χαρακτηρισμός του ατυχήματος ή του νοσήμα¬ 
τος γίνεται από τις δευτεροβάθμιες αρμόδιες υγειονομι¬ 
κές επιτροπές. 

γ. Κατά ποσοστό 40% στις οδοντοπροσθετικές εργα¬ 
σίες. 

Για τις λοιπές παροχές, με την επιφύλαξη των επιμέ- 
ρους ρυθμίσεων, απαλλάσσονται από κάθε υποχρέωση 
συμμετοχής. 

2) Οι έμμεσα ασφαλισμένοι και τα συνταξιοδοτούμενα 
τέκνα συμμετέχουν: 

α. Κατά ποσοστό 25% στις ιατρικές πράξεις, παρακλινι- 
κές εξετάσεις και ειδικές θεραπείες, εκτός αυτών που 
πραγματοποιούνται στα νοσηλευτικά ιδρύματα του Ν.Δ. 
2592/53 και τα κέντρα υγείας για τις οποίες απαλλάσσο¬ 
νται από οποιαδήποτε συμμετοχή. 

β. Κατά ποσοστό 25% στις δαπάνες περίθαλψης στις 
ιδιωτικές κλινικές. 

γ. Κατά το οριζόμενο κάθε φορά από τις ισχύουσες δια¬ 
τάξεις ποσοστό συμμετοχής στη φαρμακευτική περίθαλ¬ 
ψη. 

δ. Κατά ποσοστό 40% στις δαπάνες οδοντοθεραπευτι¬ 
κών εργασιών. 

ε. Κατά ποσοστό 25% στα ορθοπεδικά είδη. Η συμμετο¬ 
χή περιορίζεται στο 10% αν η προμήθεια γίνει από εργα¬ 
στήριο που λειτουργεί ως ΝΠΔΔ. 

στ. Κατά ποσοστό 25% στις φυσιοθεραπείες. Στην πε¬ 
ρίπτωση σπαστικού παιδιού δεν καταβάλλεται συμμετο¬ 
χή- 

ζ. Καμία συμμετοχή δεν έχουν στην περίθαλψη οι καρ¬ 
κινοπαθείς, οι αιμοκαθαιρόμενοι και με μεταμόσχευση νε¬ 
φρών ασθενείς, οι μεταγγιζόμενοι ασθενείς από κάθε εί¬ 
δους αναιμία, αιμορροφιλία, επιληψία, σκλήρυνση κατά 
πλάκας, παραπληγία, τετραπληγία, υποφυσιογενή νανι¬ 
σμό και ψυχώσεις, επίσης οι ασθενείς που τους χορηγού¬ 
νται κυτταροστατικά και ανοσοκαταλστατικά και ινσουλί¬ 
νη στον ινσουλινοεξαρτώμενο διαβήτη. 

Γιατις λοιπές παροχές με την επιφύλαξη των επιμέρους 
ρυθμίσεων απαλλάσσονται από κάθε υποχρέωση συμμε¬ 
τοχής. 

Άρθρο 6 

Α. Πρωτοβάθμια Φροντίδα Υγείας 

Η Πρωτοβάθμια Φροντίδα Υγείας ακολουθεί το υπό¬ 
δειγμα της ελεύθερης επιλογής προμηθευτή, ο οποίος εί¬ 
ναι συμβεβλημένος με τον ΟΠΑΔ. Οι ασφαλισμένοι μπο¬ 
ρούν να καταφεύγουν και σε μη συμβεβλημένους προμη¬ 
θευτές. 

Οι προμηθευτές είναι υποχρεωμένοι να ελέγχουν την 
ταυτοπροσωπία του ασθενή που εξετάζουν ή θεραπεύ¬ 
ουν. 

Οι συμβεβλημένοι προμηθευτές, με τους οποίους ο 
ΟΠΑΔ συνάπτει σύμβαση ορισμένου χρόνου, υποχρεού- 
νται να συντάσσουν τους λογαριασμούς τους σύμφωνα 
με τις οδηγίες, που δίνονται κάθε φορά από τον οργανι¬ 
σμό. Οι λογαριασμοί με συνημμένες τις εντολές υποβάλ¬ 
λονται τον αμέσως επόμενο μήνα. 

Ο συμβεβλημένος προμηθευτής είναι υποχρεωμένος 
να συμμορφώνεται με τους όρους της σύμβασης τις εκά- 
στοτε ισχύουσες διατάξεις, καθώς και τις σχετικές απο- 

φάσεις, εγκυκλίους και οδηγίες του ΟΠΑΔ. Στην περί¬ 
πτωση μη συμβεβλημένου προμηθευτή ο άμεσα ασφαλι¬ 
σμένος είναι υπεύθυνος για την συμμόρφωση αυτή του 
προμηθευτή. 

Ο ΟΠΑΔ διατηρείτο δικαίωμα να διενεργεί, τόσο με αρ¬ 
μόδια όργανα της υγειονομικής υπηρεσίας, όσο και με δι¬ 
οικητικούς υπαλλήλους, έλεγχο στους συμβεβλημένους 
προμηθευτές, για την τήρηση των διατάξεων του παρό¬ 
ντος, των ισχυουσών διατάξεων περί υγειονομικής περί¬ 
θαλψης και των όρων της σύμβασης που υπογράφει μ' 
αυτούς. 

Οι αμοιβές των υπηρεσιών Π.Φ.Υ. στην περίπτωση μη 
συμβεβλημένου προμηθευτή καταβάλλονται από τον ίδιο 
τον ασφαλισμένο και αποδίδονται τα προβλεπόμενα από 
τις ισχύουσες διατάξεις ποσά στον άμεσα ασφαλισμένο 
μετά την υποβολή των απαραίτητων δικαιολογητικών. 

Συνταγογράφηση, παραπομπή για εξετάσεις και οποι¬ 
αδήποτε παροχή περίθαλψης κατευθυνόμενη απαγορεύ¬ 
εται και επισύρει την επιβολή κυρώσεων από τον ΟΠΑΔ 
και στον παραπέμποντα και στον εκτελούντα. 

Α.1 Ιατρική περίθαλψη 

Α. 1.1. Η ιατρική περίθαλψη περιλαμβάνει την εξέταση 
στο ιατρείο ή στο σπίτι του ασθενούς, εφόσον αυτό είναι 
αναγκαίο. Επίσης, περιλαμβάνει τις ιατρικές πράξεις που 
είναι αναγκαίες για τη διάγνωση και την θεραπεία του 
ασθενούς. 

Ο ασφαλισμένος έχει δικαίωμα δύο επισκέψεων το μή¬ 
να για κάθε ειδικότητα ανάλογα με την πάθησή του, εκτός 
της παιδιατρικής, για την οποία το δικαίωμα είναι τέσσα- 
ρες επισκέψεις τον μήνα. Για επισκέψεις, πέραν του ανω¬ 
τέρω αριθμού ανά μήνα, σε ιατρό ίδιας ειδικότητας, η 
αναγνώριση της δαπάνης ιατρικών πράξεων είτε γίνονται 
από τον ίδιο το θεράποντα ιατρό, είτε παραπέμπονται σε 
ιατρό άλλης ειδικότητας, απαιτεί έγκριση από τον αρμό¬ 
διο ελεγκτή ιατρό, εκτός αν άλλως ορίζει πρωτόκολλο 
διαχείρισης ασθένειας ή άλλη οδηγία που έχει εκδοθεί 
από τον Οργανισμό. 

Επισκέψεις ψυχοθεραπείας χορηγούνται στους ενήλι¬ 
κους μέχρι τέσσαρες (4) τον μήνα, ενώ για τους ανήλι¬ 
κους οκτώ (8) τον μήνα μετά από έγκριση του ελεγκτή ια¬ 
τρού 

Α.1.2. Η περίθαλψη παρέχεται από ιατρούς όλων των 
αναγνωρισμένων στην Ελλάδα ειδικοτήτων, πολυιατρεία, 
τμήματα εξωτερικών ιατρείων ιδιωτικών κλινικών και γενι¬ 
κότερα μονάδες Πρωτοβάθμιας Φροντίδας Υγείας (ΠΦΥ) 
του Π.Δ. 84/2000, οι οποίες έχουν την αντίστοιχη άδεια 
λειτουργίας. Η περίθαλψη παρέχεται επίσης και στα εξω¬ 
τερικά ιατρεία των κρατικών νοσοκομείων, των ιδιωτικών 
νοσοκομείων μη κερδοσκοπικού χαρακτήρα, των κέ¬ 
ντρων υγείας και των αγροτικών και περιφερειακών ια¬ 
τρείων. 

Α.1.3. Ο αριθμός των συμβεβλημένων ιατρών, πολυϊα- 
τρείων, τμημάτων εξωτερικών ιατρείων, ιδιωτικών κλινι¬ 
κών και γενικότερα μονάδων ΠΦΥ του Π.Δ. 84/2000, κατά 
ειδικότητα, νομό, νομαρχία ή νομαρχιακό τομέα ορίζεται 
με απόφαση του Ο ΠΑΔ με κριτήρια τον αριθμό των ασφα¬ 
λισμένων, τη νοσηρότητα του πληθυσμού, τις συνθήκες 
επικοινωνίας και πρόσβασης που επικρατούν και τις γεω¬ 
γραφικές ιδιαιτερότητες. 

Α.2. Παρακλινικές εξετάσεις 

Α.2.1. Οι παρακλινικές εξετάσεις εκτελούνται με επιλο¬ 


γή του ασφαλισμένου από εργαστηριακούς ιατρούς, 
όλων των αναγνωρισμένων στην Ελλάδα αντίστοιχων ει¬ 
δικοτήτων, πολυιατρεία, διαγνωστικά εργαστήρια, τμή¬ 
ματα εξωτερικών ιατρείων ιδιωτικών κλινικών και γενικό¬ 
τερα μονάδες Πρωτοβάθμιας Φροντίδας Υγείας (ΠΦΥ) 
του Π.Δ. 84/2000, που έχουν την αντίστοιχη άδεια λει¬ 
τουργίας, στα εξωτερικά ιατρεία των ιδιωτικών νοσοκο¬ 
μείων μη κερδοσκοπικού χαρακτήρα, σύμφωνα με τις 
ισχύουσες διατάξεις, ύστερα από έγκριση του αρμόδιου 
ελεγκτή ιατρού, Η περίθαλψη αυτή παρέχεται επίσης και 
στα εξωτερικά ιατρεία των κρατικών νοσοκομείων, των 
κέντρων υγείας και των αγροτικών και περιφερειακών ια¬ 
τρείων, χωρίς έγκριση ελεγκτή ιατρού. 

Ο αριθμός των συμβεβλημένων εργαστηριακών ια¬ 
τρών, πολυϊατρείων, τμημάτων εξωτερικών ιατρείων ιδιω¬ 
τικών κλινικών και γενικότερα μονάδων Πρωτοβάθμιας 
Φροντίδας Υγείας (ΠΦΥ) του Π.Δ. 84/2000, κατά ειδικότη¬ 
τα, νομό, νομαρχία ή νομαρχιακό τομέα ορίζεται με από¬ 
φαση του ΟΠΑΔ με κριτήρια τον αριθμό των ασφαλισμέ¬ 
νων, τη νοσηρότητα του πληθυσμού, τις συνθήκες επικοι¬ 
νωνίας και πρόσβασης που επικρατούν και τις 
γεωγραφικές ιδιαιτερότητες. 

Α. 3. Πρόληψη και προαγωγή της υγείας 

Οι πράξεις προληπτικής ιατρικής γίνονται με την έγκρι¬ 
ση από τον ελεγκτή ιατρό ή οδοντίατρο και υπό τις προϋ¬ 
ποθέσεις των διατάξεων της ΚΥΑ Φ7/οικ1624/4.11.1999 
(ΦΕΚ 2053/Β724.11.1999). Αυτές αφορούν: 

(α) Προσυμπτωματικό έλεγχο για τα καρδιαγγειακά νο¬ 
σήματα για τις ομάδες υψηλού κινδύνου, μια φορά το 
χρόνο (έλεγχος υπέρτασης, χοληστερόλης και του σακ- 
χάρου του αίματος). 

(β) Προσυμπτωματικό έλεγχο για τον καρκίνο, του οποί¬ 
ου η έκβαση σχετίζεται με την πρώιμη διάγνωση για τις 
ομάδες υψηλού κινδύνου, (προσυμπτωματικός έλεγχος 
καρκίνου του μαστού, και τραχήλου της μήτρας στις γυ¬ 
ναίκες, του προστάτη στους άνδρες και του παχέος εντέ¬ 
ρου και στα δύο φύλλα), μια φορά το χρόνο. 

(γ) Εμβολιασμούς σε παιδιά και ενήλικες, σύμφωνα με 
το Εθνικό Πρόγραμμα Εμβολιασμών. 

(δ) Προγεννητικό έλεγχο σε γυναίκες και άνδρες, με 
σκοπό την γέννηση υγιών παιδιών, 

(ε)Προληπτική Οδοντιατρική, ήτοι προληπτικές εμφρά¬ 
ξεις στους πρώτους μόνιμους γομφίους, φθορίωση και 
αγωγή υγείας σε παιδιά. 

Γ ια την προληπτική ιατρική δεν υπάρχει καμία συμμετο¬ 
χή και όταν οι πράξεις αφορούν προληπτικά προγράμμα¬ 
τα του ΟΠΑΔ δεν απαιτούν έγκριση του ελεγκτή ιατρού. 

Α. 4. Φυσιοθεραπεία 

Α.4.1 .Οι φυσιοθεραπείες διενεργούνται στα συμβεβλη¬ 
μένα εργαστήρια φυσικοθεραπείας, φυσιοθεραπευτήρια 
και εργαστήρια φυσικής ιατρικής και αποκατάστασης, 
καθώς και στα κρατικά νοσοκομεία και στα κέντρα απο¬ 
κατάστασης που λειτουργούν ως Ν.Π.Δ.Δ. και Ν.Π.Ι.Δ., 
ύστερα από έγκριση του αρμόδιου ελεγκτή ιατρού του 
Οργανισμού. 

Η χορήγηση των φυσικοθεραπειών θεωρείται ολόσωμη 
και σε καμία περίπτωση δεν μπορεί να χορηγούνται φυσι¬ 
κοθεραπείες για περισσότερα του ενός μέλους του σώ¬ 
ματος. 

Στις περιπτώσεις ασθενών με κοινές και χρόνιες παθή¬ 
σεις χωρίς ειδικά προβλήματα, θα χορηγούνται μέχρι 30 

φυσιοθεραπευτικές πράξεις συνολικά που θα εκτελού- 
νται σε 10 συνεδρίες ανεξαρτήτως πάθησης και όχι συ¬ 
χνότερα του τετραμήνου. 

Σε εξαιρετικές περιπτώσεις, μετά από αιτιολογημένη 
γνωμάτευση του θεράποντα ιατρού, στην οποία θα ανα- 
φέρεται η πάθηση και η αδυναμία μετακίνησης του ασθε¬ 
νή, ύστερα από έγκριση του αρμόδιου ελεγκτή ιατρού του 
Οργανισμού, δύναται να πραγματοποιούνται οι φυσιοθε¬ 
ραπείες στην οικία του ασθενή. 

Σε περιπτώσεις ασθενών 

α. με αγγειακά εγκεφαλικά επεισόδια δύναται να χορη¬ 
γούνται φυσικοθεραπείες της ανωτέρω περίπτωσης, κα¬ 
θώς και τέσσερις (4) λογοθεραπείες ανά μήνα και μέχρι 
έξι (6) μήνες μετά από γνωμάτευση ιατρού αντίστοιχης 
κλινικής νοσηλευτηρίου. Για συνέχιση της θεραπείας και 
μέχρι άλλο ένα εξάμηνο απαιτείται απαραιτήτως ιατρική 
γνωμάτευση διευθυντού αντίστοιχης κλινικής κρατικού 
νοσοκομείου, η οποία θα επισυνάπτεται στο παραπεμπτι¬ 
κό. 

β. με σοβαρά κινητικάπροβλήματα, όπως παραπληγίες, 
τετραπληγίες κλπ εφ’ όσον συστήνει γιατρός νοσηλευτι¬ 
κού ιδρύματος ανάλογης ειδικότητας, εγκρίνονται κατ’ 
εξαίρεση φυσικοθεραπείες από Α'βάθμια Υγειονομική 
Επιτροπή μέχρι εξήντα πράξεις συνολικά το μήνα για ένα 
χρόνο και εφ’ όσον διαπιστώνεται βελτίωση του ασθε¬ 
νούς μπορεί να επαναληφθούν για ένα ακόμη χρόνο. Με¬ 
τά την πάροδο της διετίας θα χορηγείται συντηρητική 
αγωγή όπως και στις κοινές και χρόνιες παθήσεις. 

γ. με παιδικές παθήσεις (πάρεση, παραλύσεις περιφε¬ 
ρειακών νεύρων παθήσεις ΚΝΣ, παθήσεις ΣΣ παθήσεις 
οστών κ.λ.π.) για παιδιά ηλικίας κάτω των 15 ετών. Στις πε¬ 
ριπτώσεις αυτές θα χορηγούνται εξήντα πράξεις φυσικο¬ 
θεραπείας συνολικά ανά μήνα και για όσο χρονικό διά¬ 
στημα συστήνεται με ιατρική γνωμάτευση διευθυντού 
αντίστοιχης κλινικής κρατικού νοσοκομείου μέχρι το 15ο 
έτος της ηλικίας του. Μετάτο 15ο έτος της ηλικίας των δύ- 
ναται να συνεχισθεί η χορήγηση φυσικοθεραπειών μόνον 
εφ’ όσον υπάρχει ένδειξη βελτιώσεως της νόσου του με¬ 
τά από ιατρική γνωμάτευση διευθυντού αντίστοιχης κλινι¬ 
κής κρατικού νοσοκομείου, η οποία θα επισυνάπτεται 
απαραιτήτως για όσο χρονικό διάστημα προτείνεται από 
το Νοσοκομείο. 

δ. με ειδικές ανάγκες ( ψυχικά, νοητικά ή ψυχολογικά 
προβλήματα) ηλικίας μέχρι 18 ετών χορηγούνται με γνω¬ 
μάτευση ιατρού Κρατικού Νοσοκομείου ειδικότητας νευ¬ 
ρολόγου, ψυχιάτρου, παιδοψυχιάτρου ή αναπτυξιολό- 
γου, μετά από έγκριση υγειονομικής επιτροπής από 20 
συνεδρίες και μέχρι κατά ανώτατο όριο 120 πράξεις το 
μήνα συνδυασμένη αγωγή (φυσιοθεραπεία, λογοθερα- 
πεία, κλπ) και σε καμία περίπτωση οίκοι. 

Α.4.2. Σε παιδιά με μαθησιακές δυσκολίες χορηγούνται 
μέχρι είκοσι (20) λογοθεραπείες τον μήνα, μέχρι την ηλι¬ 
κία των δεκαοκτώ (18) ετών, με γνωμάτευση ιατρού Κρα¬ 
τικού Νοσοκομείου ειδικότητας νευρολόγου, ψυχιάτρου, 
παιδοψυχιάτρου ή αναπτυξιολόγου, μετά από έγκριση 
υγειονομικής επιτροπής. 

Α.5. Φαρμακευτική περίθαλψη. 

Α.5.1. Ο ΟΠΑΔ παρέχει στους ασφαλισμένους του τα 
ενδεδειγμένα για την πρόληψη, θεραπεία, διάγνωση ή 
ανακούφιση από τη νοσηρή κατάστασή τους φάρμακα 
και ουσίες που περιλαμβάνονται στον ενιαίο κατάλογο 
των συνταγογραφημένων ιδιοσκευασμάτων και εκτός ενι¬ 


αίου καταλόγου, εφόσον κρίνονται αναντικατάστατα, κα¬ 
θώς και τα εμβόλια, σύμφωνα με τις ισχύουσες διατάξεις. 

Α.5.2.Τα φαρμακευτικά ιδιοσκευάσματα παρέχονται 
μόνον εφόσον κυκλοφορούν νόμιμα. Κατ’ εξαίρεση δύνα- 
ται να αναγνωρίζεται και να καταβάλλεται η αξία ιδιο¬ 
σκευασμάτων που δεν κυκλοφορούν στην Ελλάδα, σύμ¬ 
φωνα με την εκάστοτε ισχύουσα νομοθεσία. 

Α.5.3 Τα φάρμακα και οι ουσίες της περ. Α.5.1 χορη¬ 
γούνται από φαρμακεία και μόνο βάσει συνταγών του ενι¬ 
αίου τύπου συνταγολογίου των ασφαλισμένων του ΟΠΑΔ 
που εκδίδονται από τον αρμόδιο θεράποντα ιατρό ή οδο¬ 
ντίατρο και έχουν θεωρηθεί από τον αρμόδιο ελεγκτή ια¬ 
τρό ή οδοντίατρο, όπου τούτο προβλέπεται από τις ισχύ- 
ουσες σχετικές διατάξεις. 

Α.5.4. Η εκτέλεση της συνταγής από τα συμβεβλημένα 
φαρμακεία και η παραλαβή του φαρμάκου από το δικαι¬ 
ούχο ή από απεσταλμένο αυτού βεβαιώνεται με την υπο¬ 
γραφή επίτης συνταγήςτου φαρμακοποιού που την εκτέ- 
λεσε ή του υπεύθυνου του φαρμακείου που θέτει τη 
σφραγίδατου φαρμακείου καιτηνημερομηνίαεκτέλεσης 
της συνταγής και με υπογραφή επί της συνταγής αυτού 
που παρέλαβε το φάρμακο. 

Α.5.5.0 συμβεβλημένος φαρμακοποιός είναι υποχρεω¬ 
μένος να συμμορφώνεται με τους όρουςτη σύμβασης, τις 
εκάστοτε σχετικές αποφάσεις, εγκυκλίους και οδηγίες 
του Οργανισμού και οφείλει να εκτελεί κάθε κανονική αρ- 
μοδίως συνταχθείσα και εμπρόθεσμα προσαχθείσα συ¬ 
νταγή, σύμφωνα προς τον παρόντα κανονισμό και τις γε¬ 
νικές διατάξεις περί φαρμακευτικής περίθαλψης, όπως 
ισχύουν κάθε φορά. 

Α.5.6. Σε εξαιρετικά επείγουσες περιπτώσεις, δύναται 
να καταβάλλεται από τον Οργανισμό η δαπάνη για τα 
φάρμακα που χορηγήθηκαν χωρίς έγκριση του αρμόδιου 
ελεγκτή ιατρού, εφόσον πιστοποιήσει τούτο ο θεράπων 
ιατρός επί της εντολής. 

Α.5.7. Φάρμακα από το εξωτερικό χορηγούνται με τις 
προϋποθέσεις που ισχύουν 

Α.6. Οδοντιατρική περίθαλψη 

Α.6.1. Η οδοντιατρική περίθαλψη συνίσταται στην παρο¬ 
χή των κατάλληλων οδοντιατρικών φροντίδων για την 
πρόληψη, τη διάγνωση, και τη θεραπεία την νόσων των 
οδόντων και του στόματος καθώς και την αποκατάσταση 
των οδόντων. 

Α.6.2. Η οδοντιατρική περίθαλψη παρέχεται από οδο¬ 
ντιάτρους και τα πολυοδοντιατρεία, της ελεύθερης επι¬ 
λογής του ασφαλισμένου. 

Α.6.3. Ο αριθμός των συμβεβλημένων οδοντιάτρων κα¬ 
τά νομό, νομαρχία ή νομαρχιακό τομέα, καθώς και κάθε 
άλλη σχετική λεπτομέρεια, ορίζεται με απόφαση του 
ΟΠΑΔ με κριτήρια τον αριθμό των ασφαλισμένων, τη νο¬ 
σηρότητα του πληθυσμού, τις συνθήκες συγκοινωνίας 
και μετακίνησης που επικρατούν και τις γεωγραφικές ιδι¬ 
αιτερότητες. 

Α.6.4. Ορθοδοντική δεν χορηγείται σε κανένα ασφαλι¬ 
σμένο. Οδοντοπροσθετική δεν χορηγείται σε έμμεσα 
ασφαλισμένους. 

Α.6.5. Γ ια την αναγνώριση δαπανών οδοντιατρικών ερ¬ 
γασιών απαιτείται: 

α. Αναγραφή των απαιτούμενων εργασιών και των αντί¬ 
στοιχων τιμών στο συνταγολόγιο του ασφαλισμένου. 

β. Έγκριση από τα αρμόδια ελεγκτικά όργανα πριν από 
την έναρξη των εργασιών, εφόσον το σχετικό ποσό υπέρ- 

βαίνει το όριο το οποίο τίθεται κάθε φορά από το ΔΣ του 
ΟΠΑΔ. 

γ. Υπογραφή και σφραγίδα του θεράποντα οδοντιά¬ 
τρου για την πραγματοποίηση των εργασιών. 

δ. Έγκριση από τα αρμόδια ελεγκτικά όργανα των 
πραγματοποιηθεισών εργασιών. 

Α.6.6. Δαπάνη οδοντιατρικής επίσκεψης δεν αναγνωρί¬ 
ζεται παρά μόνο σε έκτακτες και επείγουσες περιπτώσεις 
για την αντιμετώπιση οξέων περιστατικών, για τα οποία 
δεν έχει πραγματοποιηθεί άλλη οδοντιατρική πράξη, με¬ 
τά από έγκριση του ελεγκτή οδοντιάτρου. 

Α.7. Ειδική Αγωγή 

Α.7.1.0 Οργανισμός καλύπτει δαπάνες ειδικής αγωγής 
για παιδιά ασφαλισμένων σε ειδικά εκπαιδευτήρια και 
ιδρύματα περίθαλψης, για άτομα με βαριά νοητική ή σω¬ 
ματική αναπηρία, σύμφωνα με το εκάστοτε ισχύον τιμο¬ 
λόγιο (τροφεία-νοσηλεία). Η δαπάνη αυτή καταβάλλεται 
ύστερα από σχετική γνωμάτευση ειδικού ιατρού, έγκριση 
του αρμόδιου ελεγκτή ιατρού του Οργανισμού και έγκρι¬ 
ση σχετικής απόφασης εισαγωγής. 

Η δαπάνη αυτή περιλαμβάνειτο σύνολο των θεραπειών. 

Α.8. Λοιπή περίθαλψη 

Α.8.1. Ο ΟΠΑΔ παρέχει στους άμεσα ή έμμεσα ασφαλι¬ 
σμένους του τα ενδεδειγμένα προς αποκατάσταση της 
υγείας τους ή προς ανακούφιση από τη νοσηρή τους κα¬ 
τάσταση θεραπευτικά μέσα και προθέσεις. Τα είδη αυτά 
με απόφαση του ΔΣτου ΟΠΑΔ διακρίνονται σε συνήθη και 
μη συνήθη. 

Α.8.2.Τα θεραπευτικά μέσα και οι προθέσεις κατά τη 
διάρκεια της νοσηλείας του ασφαλισμένου χρεώνονται 
στο λογαριασμό νοσηλείας του που υποβάλλεται από το 
νοσοκομείο ή την κλινική. 

Α.8.3. Η χορήγηση θεραπευτικών μέσων και προθέσεων 
εκτός νοσηλείας, γίνεται με τους εξής όρους και προϋπο¬ 
θέσεις: 

α. Τα συνήθη, ύστερα από γνωμάτευση του ειδικού με 
την πάθηση θεράποντα ιατρού και έγκριση του αρμόδιου 
ελεγκτικού οργάνου του ΟΠΑΔ. 

β. Τα μη συνήθη ύστερα από αιτιολογημένη γνωμάτευ¬ 
ση διευθυντή ή επιμελητή Α' αντίστοιχου με την πάθηση 
τμήματος κρατικού νοσοκομείου και έγκριση του αρμόδι¬ 
ου ελεγκτικού οργάνου του ΟΠΑΔ. 

Θεραπευτικά μέσα και προθέσεις αξίας μέχρι χιλίων 
(1.000) ευρώ χορηγούνται βάσει τιμολογίου. 

Θεραπευτικά μέσα και προθέσεις αξίας από χίλια ένα 
(1.001) ευρώ μέχρι τρεις χιλιάδες (3.000) ευρώ, χορηγού¬ 
νται βάσει της χαμηλότερης τιμής τριών (3) προσφορών. 

γ. Θεραπευτικά μέσα και προθέσεις αξίας άνω των 
τριών χιλιάδων (3.000) ευρώ, χορηγούνται με τους όρους 
της προηγούμενης περίπτωσης και επιπλέον μετά από 
απόφαση του Δ.Σ. του ΟΠΑΔ. 

δ. Ακουστικά βαρηκοΐας για βαρήκοα παιδιά ασφαλι¬ 
σμένα στον ΟΠΑΔ με ποσοστό κώφωσης πάνω από 80% 
ανά διετία και για άμεσα ασφαλισμένους και συνταξιοδο- 
τούμενες χήρες ανά πενταετία. 

ε. Διαιτητικές τροφές που κρίνονται απαραίτητες για 
την αντιμετώπιση ή τη θεραπεία μεταβολικών νοσημάτων 
και χορηγούνται ύστερα από γνωμάτευση του διευθυντή 
ειδικού τμήματος κρατικού νοσοκομείου. 

στ. Ορθοπεδικά είδη μετά την πάροδο διετίας από την 
προηγούμενη προμήθεια. Εξαιρούνται τα παιδικά υποδή¬ 


ματα, οι κηδεμόνες σκολίωσης και κύφωσης, για παιδιά 
ηλικίας μέχρι 14 ετών, τα οποία χορηγούνται μετά πάρο¬ 
δο ενός (1) έτους από την προηγούμενη προμήθεια αυ¬ 
τών. 

ζ. Γυαλιά, μόνο τα μετεγχειρητικά χρησιμοποιούμενα. 
Στην έννοια των γυαλιών περιλαμβάνονται ο σκελετός και 
οι φακοί. Το σύνολο της δαπάνης που αναγνωρίζεται δεν 
μπορεί να είναι μεγαλύτερο των 100 ευρώ. 

η. Στρώματα κατακλίσεως εφάπαξ σε μακροχρόνια κα¬ 
τάκοιτους ασθενείς μετά από σχετική γνωμάτευση του 
θεράποντα ιατρού και έγκριση του ελεγτή ιατρού μέχρι 
120Ε. 

θ. Ηλεκτροκίνητο αμαξίδιο σε πάσχοντες από ολική πα¬ 
ραπληγία ή ακρωτηριασμένων κάτω άκρων μετά από γνω¬ 
μάτευση διευθυντή αντίστοιχου τμήματος κρατικού νο- 
σοσκομείου, έγκριση δύο ελεγκτών ιατρώντου ΟΠΑΔ κα¬ 
θώς και του ΔΣ του ΟΠΑΔ μέχρι του ποσού των τριών 
χιλιάδων οκτακόσιων δέκα πέντε ευρώ. 

ι. Συσκευές Θ-ΡΑΡ και ΒΙ-ΡΑΡ εφάπαξ μετά από γνωμά¬ 
τευση διευθυντή νοσοκομείου αντίστοιχου τμήματος, 
έγκριση ελεγκτή ιατρού και μέχρι του ποσού των χιλίων 
διακοσίων (1.200) και χιλίων τετρακοσίων (1.400) ευρώ 
αντιστοίχως 

ια. Ηλεκτροκίνητο ποδήλατο ΜΟΤΟΜΕΘ σετετραπλη- 
γικούς εφάπαξ μετά από γνωμάτευση διευθυντή νοσοκο¬ 
μείου αντίστοιχου τμήματος, έγκριση ελεγκτή ιατρού και 
μέχρι του ποσού των χιλίων επτακοσίων ευρώ 
ιβ. Δαπάνες εξωσωματικής γονιμοποίησης, μόνο στις 
άμεσα ασφαλισμένες και τις συζύγους των άμεσα ασφα¬ 
λισμένων του ΟΠΑΔ ηλικίας μέχρι 47 ετών και μέχρι τρεις 
(3) προσπάθειες ετησίως, αφού συμπληρωθεί τρίμηνο 
από την τελευταία προσπάθεια. 

ιγ. Φιάλες οξυγόνου, υγραντήρες, ροόμετρα και δαπά¬ 
νες μεταφοράς αερίου οξυγόνου δεν χορηγούνται (χορη¬ 
γείται μόνο δαπάνη προμήθειας του αερίου οξυγόνου). 

ιδ. Ο ΟΠΑΔ παρέχει στους άμεσα ή έμμεσα ασφαλισμέ¬ 
νους του τα απλά διαγνωστικά μέσα ήτοι συσκευή μέτρη¬ 
σης σακχάρου κάθε πέντε χρόνια, καθώς και τα αναλώσι¬ 
μα κατά μήνα απαραίτητα υλικά, ήτοι δύο συσκευασιών 
ταινιών, μία συσκευασία βελονών και είκοσι πέντε σκαρ- 
φιστήρες στους ασθενείς με ινσουλινοεξαρτώμενο δια¬ 
βήτη μετά από σχετική έγκριση από τον ελεγκτή ιατρό. 

Α.8.4. Σε όλα τα χορηγούμενα θεραπευτικά και διαγνω¬ 
στικά μέσα και προθέσεις ο ασφαλισμένος έχει συμμετο¬ 
χή στην δαπάνη εικοσιπέντε τοις εκατό (25%). 

Άρθρο 7 

Β. Δευτεροβάθμια Φροντίδα Υγείας 
Β.1. Νοσοκομειακή περίθαλψη 

Β.1.1. Η νοσοκομειακή περίθαλψη περιλαμβάνει τη νο¬ 
σηλεία του πάσχοντα, την ενδιαίτηση του, την οποιοσδή¬ 
ποτε φύσεως ιατρική, νοσηλευτική και φαρμακευτική 
προς αυτόν συνδρομή και ειδικότερα τη δέουσα αγωγή 
και θεραπεία και αποκατάσταση σωματικών και ψυχικών 
αναπηριών ή νοσηρών εν γένει καταστάσεων, καθώς και 
τις αναγκαίες συνήθεις ή ειδικές θεραπείες, παρακλινικές 
εξετάσεις, κάθε είδους φάρμακα, ειδικά θεραπευτικά μέ¬ 
σα και προθέσεις σε νοσηλευτικά ιδρύματα, θεραπευτή¬ 
ρια, νοσηλευτήρια μη κερδοσκοπικού χαρακτήρα και 
ιδιωτικές κλινικές. Με νοσηλευτήρια μη κερδοσκοπικού 
χαρακτήρα και ιδιωτικές κλινικές είναι δυνατή η σύναψη 
σύμβασης. 

Β.1.2. Η νοσοκομειακή περίθαλψη παρέχεται στη θέση 
που δικαιούται ο ασφαλισμένος, σύμφωνα με τις ισχύου- 
σες διατάξεις. 

Β.1.3. Ο ΟΠΑΔ για τη νοσηλεία των ασφαλισμένων του 
καταβάλλει νοσήλιο μέχρι το ύψος αυτού που ισχύει κάθε 
φορά για τα Κρατικά Νοσοκομεία, τα νοσηλευτικά ιδρύ¬ 
ματα μη κερδοσκοπικού χαρακτήρα και τις ιδιωτικές κλι¬ 
νικές. 

Β.1.4. Η εισαγωγή στα Κρατικά Νοσοκομεία γίνεται 
ύστερα από γνωμάτευση του θεράποντα ιατρού και την 
προσκόμιση του βιβλιαρίου του ασθενούς στο νοσηλευτι¬ 
κό ίδρυμα. 

Β.1.5. Η εισαγωγή του ασθενούς σε νοσηλευτικά ιδρύ¬ 
ματα μη κερδοσκοπικού χαρακτήρα και ιδιωτικές κλινι¬ 
κές, γίνεται με εισιτήριο που εκδίδεται από την αρμόδια 
Υ.Π.Α.Δ. του τόπου που θα νοσηλευθεί ο ασθενής, μετά 
από ιατρική γνωμάτευση. Εισιτήριο που δεν έχει χρησι¬ 
μοποιηθεί σε πέντε (5) ημέρες από την έκδοσή του καθί¬ 
σταται άκυρο. Σε περίπτωση έκτακτης εισαγωγής, το ει¬ 
σιτήριο χορηγείται εκ των υστέρων εντός 48 ωρών από 
την ημερομηνία εισαγωγής. Στην προκειμένη περίπτωση, 
η κλινική ή οι οικείοι του ασθενούς υποχρεούνται να προ¬ 
σκομίσουν πλήρως αιτιολογημένη ιατρική γνωμάτευση 
για το έκτακτο της εισαγωγής και το βιβλιάριο ασθένειας 
του ασφαλισμένου. Σε περίπτωση που παρέλθει η παρα¬ 
πάνω προθεσμία, ο ασφαλισμένος καλύπτεται από την 
ημερομηνία αναγγελίας της εισαγωγής του. Για τον υπο¬ 
λογισμό του 48ώρου δενλαμβάνονται υπόψη οι επίσημες 
αργίες των δημόσιων υπηρεσιών. Σε κάθε περίπτωση ο 
ΟΠΑΔ πληρώνει με το αναγνωρισμένο νόμιμο νοσήλιο 
που αποδίδεται στις συμβεβλημένες κλινικές. 

Β.2. Νοσηλεία στο σπίτι 

Ασθενείς οι οποίοι έχουν εισαχθεί σε νοσηλευτικά ιδρύ¬ 
ματα του Ν.Δ. 2592/53 ή νοσηλευτικά ιδρύματα μη κερ¬ 
δοσκοπικού χαρακτήρα ή συμβεβλημένες ιδιωτικές κλινι¬ 
κές, προκειμένου να αποθεραπευτούν, επιτρέπεται μετά 
από έγκριση από τον ελεγκτή ιατρό να συνεχίσουν την νο¬ 
σηλεία τους στο σπίτι, εφόσον υπάρχουν αντίστοιχες 
υπηρεσίες στα προαναφερθέντα ιδρύματα. Η χρονική 
διάρκεια αυτής της νοσηλείας δεν μπορεί να υπερβαίνει 
την μία εβδομάδα. Κατ’ εξαίρεση μετά από έγκριση της 
πρωτοβαθμίου υγειονομικής επιτροπής ο χρόνος αυτός 
μπορεί να τριπλασιαστεί. Το ύψος της αμοιβής αυτής της 
υπηρεσίας ορίζεται στο ήμισυ του αντίστοιχου κλειστού 
νοσηλίου της Γ θέσης. Γιατην υπηρεσία αυτή απαιτείται 
ειδική σύμβαση μεταξύ ΟΠΑΔ καιτου αντίστοιχου τμήμα¬ 
τος του νοσηλευτικού ιδρύματος. 

Β.3. Ημερήσια νοσηλεία 

Η ημερήσια νοσηλεία αφορά τις περιπτώσεις στις οποί¬ 
ες απαιτείται νοσοκομειακή φροντίδα χωρίς να είναι απα¬ 
ραίτητη η εισαγωγή στο τμήμα εσωτερικών ασθενών του 
νοσηλευτικού ιδρύματος. Η έγκριση της γίνεται με την 
διαδικασία και τις προϋποθέσεις και τις αντίστοιχες δια¬ 
τάξεις της νοσοκομειακής φροντίδας 

Β.4. Ψυχιατρική νοσηλεία 

Η ψυχιατρική νοσηλεία χορηγείται εκτός από τα νοσο¬ 
κομεία και τις ιδιωτικές κλινικές, σε μονάδες που έχουν 
την αντίστοιχη άδεια και με τους εκάστοτε ισχύοντες 
όρους και προϋποθέσεις. Για την νοσηλεία αυτή ο ΟΠΑΔ 
συνάπτει με τα νοσοκομεία που έχουν αναπτύξει αντί¬ 


στοιχες μονάδες συμβάσεις, οι οποίες καθορίζουν τους 
όρους και τις προϋποθέσεις της παροχής αυτής. 

Β.5. Αποκλειστική νοσοκόμα. 

Β.5.1. Οι ασθενείς που πάσχουν από σοβαρή ασθένεια 
και νοσηλεύονται σε κρατικό νοσοκομείο μπορούν να 
χρησιμοποιούν με δαπάνες του ΟΠΑΔ αποκλειστική νο¬ 
σοκόμα κατά τις νυχτερινές ώρες και μέχρι 30 ημέρες συ¬ 
νεχούς νοσηλείας. Μετά από έγκριση της αρμόδιας υγει¬ 
ονομικής επιτροπής είναι δυνατή η παράταση του χρόνου 
αυτού μέχρι 30 επιπλέον ημέρες. 

Β.5.2. Για την έγκριση της δαπάνης χρησιμοποίησης 
αποκλειστικής νοσοκόμας, απαιτούνται: 

α. Πλήρως αιτιολογημένη γνωμάτευση του διευθυντή 
της κλινικής που νοσηλεύεται ο ασθενής, από την οποία 
προκύπτει ότι πάσχει από σοβαρή ασθένεια για την οποία 
επιβάλλεται ιατρικά η χρησιμοποίηση αποκλειστικής νο¬ 
σοκόμας. 

β. Βεβαίωση του διευθυντή της κλινικής του νοσοκομεί¬ 
ου στο οποίο νοσηλεύεται ο ασθενής για την αδυναμία 
του νοσοκομείου να καλύψει την ανάγκη αυτή. 

γ. Απόδειξη της αποκλειστικής νοσοκόμας, θεωρημένη 
από τον προϊστάμενο της νοσηλευτικής υπηρεσίας και 
φέρουσατη σφραγίδα του νοσοκομείου. 

Β.5.3. Δεν αναγνωρίζεται δαπάνη αποκλειστικής νοσο¬ 
κόμας για νοσηλεία σε θεραπευτήρια χρόνιων παθήσεων, 
σε νευροψυχιατρικά θεραπευτήρια, σε ιδιωτικές κλινικές 
και για νοσηλεία του ασθενούς στο σπίτι του. 

Β.5.4.ΪΟ ποσό που καταβάλλεται από τον ΟΠΑΔ ως 
αμοιβή αποκλειστικής νοσοκόμας καθορίζεται κάθε φορά 
από τις ισχύουσες διατάξεις και κανονιστικές πράξεις. 

Β.6. Μαιευτική περίθαλψη - Επίδομα τοκετού 

Β.6.1. Ο ΟΠΑΔ σε περίπτωση φυσιολογικού τοκετού ή 
καισαρικής τομής άμεσα ή έμμεσα ασφαλισμένης, κατα¬ 
βάλλει επίδομα τοκετού, το ύψος του οποίου ισούται με 
χίλια ευρώ (€ 1.000) και δεν αναγνωρίζει καμιά άλλη δα¬ 
πάνη. Σε περίπτωση διδύμων ή τριδύμων, το ποσό αυξά¬ 
νεται κατά 50%. 

Β.6.2.Το ποσό αυτό καλύπτει όλη τη δαπάνη νοσηλείας 
τεσσάρων (4) ημερών σε νοσοκομείο ή κλινική για την πε¬ 
ρίπτωση του φυσιολογικού τοκετού ή της καισαρικής το¬ 
μής. 

Β.6.3. Σε περίπτωση επιπλοκής και εφόσον παραστεί 
ανάγκη νοσηλείας πέραν των τεσσάρων (4) ημερών, 
εφαρμόζονται οι διατάξεις περί νοσοκομειακής περίθαλ¬ 
ψης για το πέραν των τεσσάρων (4) ημερών χρονικό διά¬ 
στημα νοσηλείας. 

Β.6.4. Σε περίπτωση νεκρού εμβρύου, το επίδομα χο¬ 
ρηγείται εφόσον έχουν συμπληρωθεί 26 εβδομάδες κύη¬ 
σης. 

Β.6.5. Για την απόδοση του παραπάνω επιδόματος 
απαιτούνται τα εξής δικαιολογητικά: 

α. Ληξιαρχική πράξη γέννησης. Για την περίπτωση 
Β.6.4. σχετική βεβαίωση του διευθυντή της κλινικής. 

β. Υπεύθυνη δήλωση ότι η ασφαλισμένη δεν δικαιούται 
επίδομα τοκετού από άλλο ασφαλιστικό οργανισμό ή το 
Δημόσιο. 

γ. Πρωτότυπο τιμολόγιο παροχής υπηρεσιών. 

Άρθρο 8 

Γ. Νοσηλεία στο εξωτερικό 

Γ. 1. Οι ασφαλισμένοι του ΟΠΑΔ δικαιούνται νοσηλείας 
στο εξωτερικό στις παρακάτω περιπτώσεις: 

α. Εάν η διάγνωση ή η θεραπεία σοβαρής νόσου δεν 
μπορεί να γίνει στην Ελλάδα λόγω έλλειψης των κατάλ¬ 
ληλων επιστημονικών μέσων ή ιατρών που διαθέτουν την 
απαιτούμενη ειδίκευση και είναι γνωστό ότι η αντίστοιχη 
διάγνωση και θεραπεία γίνεται στο εξωτερικό και δεν 
αποτελεί πειραματική μέθοδο. Τα ανωτέρω πιστοποιού¬ 
νται από γνωμάτευση διευθυντή της αρμόδιας κλινικής 
περιφερειακού νοσοκομείου του ΕΣΥ ή πανεπιστημιακού 
νοσοκομείου της Ελλάδας και αντίστοιχη γνωμάτευση 
της αρμόδιας ειδικής υγειονομικής επιτροπής Αθηνών ή 
Θεσσαλονίκης Την σχετική απόφαση εκδίδει ο Πρόεδρος 
ή ο Γενικός Διευθυντής του ΟΠΑΔ 
β. Όταν υπηρετούν ή βρίσκονται σε εκπαιδευτική άδεια 
στο εξωτερικό. Σε περίπτωση νοσηλείας σε άλλη χώρα 
εκτός εκείνης στην οποία υπηρετούν, απαιτείται όμοια 
απόφαση και με τις ίδιες προϋποθέσεις με εκείνη της 
προηγούμενης περίπτωσης, στην οποία θα πρέπει να δι¬ 
καιολογείται η νοσηλεία σε άλλη χώρα, 
γ. Εφόσον διαμένουν μόνιμα στο εξωτερικό, 
δ. Στις περιπτώσεις που βρίσκονται προσωρινά και για 
οποιοδήποτε λόγο στο εξωτερικό και προσφερθούν σε 
αυτούς υγειονομικές υπηρεσίες λόγω βίαιου, αιφνίδιου 
και αναπότρεπτου συμβάντος. Η γενόμενη νοσηλεία ανα¬ 
γνωρίζεται έκτων υστέρων, ύστερα από γνωμάτευση της 
παραπάνω ειδικής υγειονομικής επιτροπής, στην οποία 
αιτιολογείται απαραίτητα η αναγκαιότητα της άμεσης και 
επιβεβλημένης νοσηλείας. 

Γ.2. Δαπάνες νοσηλείας στο εξωτερικό θεωρούνται: 
α. Τα εισιτήρια μετάβασης και επιστροφής του ασθε¬ 
νούς και του τυχόν αναγκαίου συνοδού, της οικονομικό¬ 
τερης θέσης του μεταφορικού μέσου που χρησιμοποιεί¬ 
ται, μετά από γνωμάτευση της ειδικής υγειονομικής επι¬ 
τροπής και προκειμένου για μεταμόσχευση και του δότη. 

β. Τα έξοδα διαμονής του ασθενούς και του τυχόν ανα¬ 
γκαίου συνοδού και δότη σε ξενοδοχείο Γ’ κατηγορίας, 
για μεν τον ασθενή και δότη για το χρόνο που βρίσκονται 
εκτός νοσοκομείου, ενώ για το συνοδό για όλο το εγκρι- 
θέν διάστημα παραμονής του στο εξωτερικό. Ειδικά για 
την περίπτωση μεταμόσχευσης νεφρού χορηγούνται 
έξοδα διατροφής για το διάστημα που ο ασθενής και ο 
δότης βρίσκεται εκτός νοσοκομείου και για τον συνοδό 
όλο το εγκεκριμένο διάστημα ύψους 10 ευρώ ημερησίως. 

γ. Το νοσήλιο, οι ιατρικές αμοιβές, όλες οι απαραίτητες 
ιατρικές πράξεις, τα φάρμακα, οι εργαστηριακές εξετά¬ 
σεις, οι φυσιοθεραπείες, κάθε πρόσθετο είδος που είναι 
απαραίτητο για την αντιμετώπιση της πάθησής του και 
την αποκατάστασή του, καθώς και οι δαπάνες που πραγ¬ 
ματοποιήθηκαν εκτός νοσοκομείου για τη διάγνωση της 
πάθησης ή την ολοκλήρωση της θεραπείας, εφόσον κρί- 
θηκαν απαραίτητες μετά από σύσταση του θεραπευτηρί¬ 
ου που νοσηλεύθηκε ο ασθενής. 

Προκειμένου για μεταμόσχευση καταβάλλεται επιπλέ¬ 
ον η δαπάνη για τυχόν νοσηλεία και του δότη. 

Γ.3. Σε εξαιρετικές περιπτώσεις, ύστερα από γνωμά¬ 
τευση της ειδικής υγειονομικής επιτροπής, αναγνωρίζο¬ 
νται και οι παρακάτω δαπάνες: 
α. Η δαπάνη αμαξιδίου εντός του αεροσκάφους 
β. Η δαπάνη φορείου εντός αεροσκάφους, 
γ. Η μεταφορά ασθενούς με ασθενοφόρο από και προς 
το νοσοκομείο. 

δ. Η μεταφορά του ασθενούς με ειδικό αεροσκάφος 
στο εξωτερικό. 


Επίσης, αναγνωρίζονται σε βάρος του Οργανισμού δα¬ 
πάνες ταρίχευσης και μεταφοράς της σωρού, σε περί¬ 
πτωση θανάτου του ασφαλισμένου. 

Γ.4. Για την παραπομπή του ασφαλισμένου στην ειδική 
υγειονομική επιτροπή προσκομίζεται στην αρμόδια υπη¬ 
ρεσία του ΟΠΑΔ το ατομικό βιβλιάριο νοσηλείας του και 
αιτιολογημένη γνωμάτευση διευθυντή της αρμόδιας κλι¬ 
νικής περιφερειακού νοσοκομείου του ΕΣΥ ή πανεπιστη¬ 
μιακού νοσοκομείου της Ελλάδας ανάλογης ειδικότητας 
στην οποία θα αναφέρεται η πάθηση του ασθενούς, κα¬ 
θώς και ότι η θεραπεία δεν μπορεί να γίνει στην Ελλάδα. 
(Εάν ο ασθενής πρόκειται να μεταβεί σε χώρα εκτός ΕΕ θα 
πρέπει να αναφέρεται ότι η σχετική θεραπεία δεν μπορεί 
να γίνει σε χώρα της ΕΕ) Προκειμένου για μεταμόσχευση, 
μαζί με τα ανωτέρω δικαιολογητικά προσκομίζεται και η 
γνωμάτευση του Εθνικού Οργανισμού Μεταμοσχεύσεων. 

Γ.5. Στις χώρες της ΕΕ οι όροι και οι δαπάνες νοσηλείας 
υπόκεινται στις διατάξεις του κανονισμού περίθαλψης 
της ΕΕ και της χώρας υποδοχής. Στηνπερίπτωση που δεν 
υφίσταται κρατικό τιμολόγιο σε κάποια χώρα της ΕΕ οι 
δαπάνες εκκαθαρίζονται βάσει των προσκομιζόμενων τι¬ 
μολογίων νοσηλείας. 

Γ.6. Τα ποσοστά συμμετοχής για τις δαπάνες νοσηλεί¬ 
ας στις ιδιωτικές κλινικές των χωρών εκτός ΕΕ υπόκεινται 
στα ίδια ποσοστά που υπόκεινται οι αντίστοιχες δαπάνες 
στην Ελλάδα, ενώ η νοσηλεία στις ΗΠΑ υπόκειται γενικά 
σε ποσοστό συμμετοχής 25%, για όλους τους ασφαλι¬ 
σμένους. 

Γ.7. Στην περίπτωση κατά την οποία ο ασθενής μετέβη 
στο εξωτερικό για να υποβληθεί σε θεραπεία χωρίς να 
έχει την αντίστοιχη γνωμάτευση διευθυντή της αρμόδιας 
κλινικής περιφερειακού νοσοκομείου του ΕΣΥ ή πανεπι¬ 
στημιακού νοσοκομείου της Ελλάδας και χωρίς να έχει 
παραπεμφθεί στην υγειονομική επιτροπή τότε δύναται να 
αναγνωρισθεί εκ των υστέρων η νοσηλεία εφόσον γνω¬ 
ματεύσει θετικά η αντίστοιχη επιτροπή. Στην περίπτωση 
αυτή εγκρίνονται με απόφαση του Δ.Σ,, δαπάνες νοσηλεί¬ 
ας μέχρι του πενταπλάσιου των δαπανών οι οποίες θα 
προέκυπταν αν νοσηλεύονταν σε κρατικό νοσοκομείο 
στην Ελλάδα και σε καμιά περίπτωση δεν μπορούν να 
υπερβούντις δαπάνες που έκανε ο ασφαλισμένος στο νο¬ 
σοκομείο του εξωτερικού. 

Γ.8. Για την αναγνώριση των δαπανών νοσηλείας στο 
εξωτερικό, απαιτούνται τα κάτωθι δικαιολογητικά: 

α. Πλήρες ιστορικό νοσηλείας στο νοσοκομείο. 

β. Τα κατά περίπτωση στοιχεία και εξοφλητικές αποδεί- 
ξεις. 

Τα ανωτέρω δικαιολογητικά πρέπει να είναι επικυρωμέ¬ 
να από το οικείο ελληνικό προξενείο και μεταφρασμένα 
στην ελληνική. 

Άρθρο 9 

Δ. Δαπάνες μετακίνησης ασθενών 

Δ.1. Ασφαλισμένοι του ΟΠΑΔ που υποβάλλονται περιο¬ 
δικά σε αιμοκάθαρση σε κάθε μορφής θεραπευτήρια δι¬ 
καιούνται εξόδων μετακίνησης κατά μήνα, το ποσό αυτό 
ανέρχεται για τον νομό Αττικής σε 160 Ε μηνιαίως, για τον 
νομό Θεσσαλονίκης € 150 μηνιαίως, για τις πόλεις των 
υπολοίπων νομών της χώρας σε 100 Ε μηνιαίως. 

Αντί των εξόδων μετακίνησης της προηγούμενης παρα¬ 
γράφου, είναι δυνατή η καταβολή της δαπάνης μετακίνη¬ 
σης με δημοσίας χρήσεως επιβατηγό αυτοκίνητα (ταξί - 

αγοραία) νεφροπαθών, προκειμένου να υποβληθούν σε 
αιμοκάθαρση νεφροπαθείς ασφαλισμένοι, στις περιπτώ¬ 
σεις που λόγω της κατάστασής τους η μετακίνησή τους 
με τα συνήθη συγκοινωνιακά μέσα είναι αδύνατη. Τούτο 
βεβαιώνεται από τον αρμόδιο ελεγκτή ιατρό. Η απόδοση 
των εξόδων μετάβασης και επιστροφής ενεργείται στο τέ¬ 
λος κάθε μήνα με την υποβολή των σχετικών δικαιολογη- 
τικών. 

Δ.2. Ασθενείς ασφαλισμένοι του ΟΠΑΔ, που εισήχθη- 
καν ή αντιμετωπίσθηκαν με τη διαδικασία της ημερήσιας 
ή της βραχείας νοσηλείας σε νοσηλευτική μονάδα εκτός 
του τόπου κατοικίας τους, δικαιούνται την αξία των εισι¬ 
τηρίων μετάβασης και επιστροφής με τα συγκοινωνιακά 
μέσα μαζικής μεταφοράς στις οικονομικότερες θέσεις 
(λεωφορεία, τρένο, πλοίο και αεροπλάνο), στις περιπτώ¬ 
σεις που η πάθησή τους δεν αντιμετωπίζεται στο περιφε¬ 
ρικό ή νομαρχιακό νοσοκομείο του τόπου κατοικίας τους. 
Για την καταβολή της δαπάνης αυτής απαιτείται: 

α. Αιτιολογημένη βεβαίωση του περιφερικού ή νομαρ¬ 
χιακού νοσοκομείου του τόπου κατοικίας τους για την 
αδυναμία αντιμετώπισης της πάθησής του στον τόπο κα¬ 
τοικίας του ασθενούς. 

β. Απόδειξη καταβολής του αντιτίμου των εισιτηρίων. 

γ. Βεβαίωση της νοσηλευτικής μονάδας για τη νοσηλεία 
του ασθενούς. 

Άρθρο 10 
ΣΤ, Έξοδα κηδείας 

ΣΤ.1. Σε περίπτωση θανάτου προσώπου της περίπτω¬ 
σης Ε του άρθρου 1 της παρούσας απόφασης ο ΟΠΑΔ κα¬ 
ταβάλλει για έξοδα κηδείας το ποσό των χιλίων ευρώ 
(€ 1 . 000 ). 

ΣΤ.2. Τα ανωτέρω έξοδα καταβάλλονται σ’ αυτόν που 
πλήρωσε αυτά, ύστερα από την υποβολή των παρακάτω 
δικαιολογητικών: 

α. Αίτηση του δικαιούχου. 

β. Ληξιαρχική πράξη θανάτου. 

γ. Βεβαίωση ότι ήταν τακτικός δημόσιος υπάλληλος 
από την υπηρεσία του και προκειμένου περί συνταξιού¬ 
χων από την αρμόδια υπηρεσία συντάξεων του Γενικού 
Λογιστηρίου του Κράτους. 

δ. Βεβαίωση της αρμόδιας υπηρεσίας του ΟΠΑΔ από 
την οποία να προκύπτει ότι κατατέθηκε για ακύρωση το 
βιβλιάριο περίθαλψης του θανόντος. 

ε. Υπεύθυνη δήλωση από το δικαιούχο ότι ο θανών δεν 
ήταν ασφαλισμένος σε άλλο ταμείο ή φορέα από τον 
οποίο να δικαιούται έξοδα κηδείας και προκείμενου περί 
μελών οικογένειας (σύζυγο, τέκνα) ότι τον προστάτευε 
και τον συντηρούσε. 

στ. Τιμολόγιο και επίσημες εξοφλητικές αποδείξεις. 

Με απόφαση του ΟΠΑΔ μπορεί να καθορίζονται και άλ¬ 
λα δικαιολογητικά που κρίνονται αναγκαία. 

ΚΕΦΑΛΑΙΟ Γ’ 

ΛΟΙΠΕΣ ΔΙΑΤΑΞΕΙΣ 
Άρθρο 11 
Συμβάσεις 

1. Γιατην αγορά υπηρεσιών περίθαλψης, φαρμάκων και 
λοιπών ειδών και μέσων περίθαλψης, ο Οργανισμός συ¬ 
νάπτει συμβάσεις με τις οποίες προσδιορίζονται τα δικαι¬ 
ώματα και υποχρεώσεις των συμβαλλομένων. 


2. Απαγορεύεται η υπογραφή σύμβασης με φυσικά 
πρόσωπα τα οποία καταδικάσθηκαν ή τελούν υπό στερη¬ 
τική ή επικουρική συμπαράσταση κατά τα αναφερόμενα 
στο άρθρο 8 του Υπαλληλικού Κώδικα (Ν. 2683/1999, ΦΕΚ 
19Α), καθώς και όσα απολύθηκαν από θέση δημόσιας 
υπηρεσίας, Ο.Τ.Α. ή άλλου Ν.Π.Δ.Δ. κατά τα αναφερόμε¬ 
να στο άρθρο 9 του ως άνω κώδικα. 

3. Ο ΟΠΑΔ δύναται να υπογράφει και συλλογικές συμ¬ 
βάσεις με επαγγελματικούς συλλόγους προμηθευτών 
υπηρεσιών υγείας με κλειστό ετήσιο νοσήλιο, κατά ΥΠΑΔ 
και κατά ειδικότητα ή κατηγορία προμηθευτή. 

4. Ο ΟΠΑΔ έχει το δικαίωμα να διακόψει οποτεδήποτε 
αναιτίως και αζημίως για τον Οργανισμό τη συνεργασία 
του με το συμβαλλόμενο. Την πρόθεσή του αυτή, θα πρέ¬ 
πει να γνωστοποιήσει στο δεύτερο συμβαλλόμενο τουλά¬ 
χιστον τριάντα (30) ημέρες πριν από τη διακοπή. Ίδιο δι¬ 
καίωμα έχει και ο δεύτερος συμβαλλόμενος. 

Άρθρο 12 

Έλεγχος 

Ο έλεγχος διενεργείται βάσει των κείμενων διατάξεων 
καιτων ελεγκτικών οδηγιών και πρωτοκόλλωνπου εκδίδει 
ο ΟΠΑΔ. 

Ο έλεγχος διενεργείται από ελεγκτές ιατρούς και οδο¬ 
ντιάτρους του ΟΠΑΔ. Γ ια τον έλεγχο επίσης μπορεί να 
ορίζονται από τους προϊστάμενους των ΥΠΑΔ μετά από 
υπόδειξη των διευθυντών των νοσοκομείων ιατροί και 
οδοντίατροι του ΕΣΥ, ειδικευόμενοι και αγροτικοί ιατροί, 
καθώς και μετά από υπόδειξη των διευθυντών των στρα¬ 
τιωτικών νοσοκομείων στρατιωτικοί ιατροί και οδοντία¬ 
τροι. Οι ελεγκτές ιατροί και οδοντίατροι οι οποίοι προ¬ 
σφέρουν καθ’ οιονδήποτε τρόπο ελεγκτικό έργο είναι 
υποχρεωμένοι να τηρούν τον παρόντα κανονισμό, τις 
ισχύουσες διατάξεις περί υγειονομικής περίθαλψης, τις 
ελεγκτικές οδηγίες και τα ελεγκτικά πρωτόκολλα του 
ΟΠΑΔ. 

Άρθρο 13 

Αναγνώριση δαπανών 

1. Η αναγνώριση των παροχών γίνεται από τα αρμόδια 
όργανα του ΟΠΑΔ με την υποβολή των προβλεπόμενων 
από τον παρόντα κανονισμό, τις σχετικές διατάξεις που 
ισχύουν κάθε φορά και από τις σχετικές διοικητικές πρά¬ 
ξεις του Οργανισμού. 

2. Το ύψος των δικαιούμενων παροχών καθορίζεται με 
βάση το ισχύον κάθε φορά κρατικό τιμολόγιο και το πο¬ 
σοστό έκπτωσης που προβλέπουν οι εκάστοτε συνομο- 
λογούμενες κατά το άρθρο 12 του παρόντος συμβάσεις. 

3. Δαπάνες ιατρικών πράξεων παρακλινικών εξετάσεων 
και θεραπειών που δεν περιλαμβάνονται στο κρατικό τι¬ 
μολόγιο δεν αναγνωρίζονται από τον ΟΠΑΔ. 

4. Παροχές που δεν αναφέρονται ρητά στον παρόντα 
κανονισμό δεν αναγνωρίζονται από τον Οργανισμό. 

Άρθρο 14 

Υποχρεώσεις ασφαλισμένων 

Οι ασφαλισμένοι οφείλουν να κάνουν καλή χρήση των 
παροχών και να προστατεύουν τον Οργανισμό από αδι¬ 
καιολόγητες δαπάνες. 

Ειδικότερα οφείλουν: 

α) Να κάνουν αποκλειστικά προσωπική χρήση του βι¬ 
βλιαρίου ασθένειας τους. 

β) Να προφυλάσσουν το βιβλιάριο από φθορές και πι¬ 
θανότητα απώλειας του. 

γ) Να ελέγχουν τις αναγραφές στο βιβλιάριο ασθένειας 
τους και να αναφέρουν στον Οργανισμό οποιαδήποτε μη 
πραγματική εγγραφή. 

δ) Να μην αφήνουν το βιβλιάριο ασθένειας τους σε φαρ¬ 
μακεία και ιατρεία ή σε τρίτα πρόσωπα. 

ε) Να παραδίδουν το βιβλιάριο ασθένειας όταν για οιον- 
δήποτε λόγο απώλεσαντο ασφαλιστικό δικαίωμα. 

Άρθρο 15 

Μεταβατικές διατάξεις 

1. Οι διατάξεις και οι αποφάσεις περί παραπομπής στις 
πρωτοβάθμιες και δευτεροβάθμιες υγειονομικές επιτρο¬ 
πές για θέματα υγειονομικής περίθαλψης των ασφαλι¬ 
σμένων του Δημοσίου εξακολουθούν να ισχύουν. 

2. Συμβάσεις για την υγειονομική περίθαλψη των ασφα¬ 
λισμένων του Δημοσίου που έχουν συναφθεί μέχρι σήμε¬ 


ρα με ιατρούς, εργαστήρια, φαρμακεία, ιδιωτικές κλινικές 
αφενός και του Δημοσίου ή των ΝΑ ή του ΟΠΑΔ αφετέ¬ 
ρου, εξακολουθούν να ισχύουν μέχρι τη σύναψη νέων 
συμβάσεων από τον ΟΠΑΔ. 

Διατάξεις για την υγειονομική περίθαλψη των ασφαλι¬ 
σμένων του Δημοσίου που δεν τροποποιούνται ή καταρ- 
γούνται από τον παρόντα κανονισμό, εξακολουθούν να 
ισχύουν. 

Η απόφαση αυτή να δημοσιευθεί στην Εφημερίδα της 
Κυβέρνησης και η ισχύς της αρχίζει ένα (1) μήνα μετά τη 
δημοσίευσή της. 

Αθήνα, 28 Ιανουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚΟΣ ΦΑΡΜΑΚΗΣ ΕΚΤΩΡ ΝΑΣΙΩΚΑΣ 

